Buhez ar Sent/1913/Anselm - Wikimammenn\nBuhez ar Sent/1913/Anselm\n◄ Agnes, Guerc’hez Anselm Soter ha Kaius ►\nann unan var ’nn ugent a viz ebrel\nSANT ANSELM, ARC’HESK0P HA DOKTOR EUZ ANN ILIZ\nAr zant-ma a ioa ganet e kear Aost enn Itali, hag a oue kelennet mad gant he vamm enn he vugaleach. Ken devot oa dija d’ann oad-se, ha ken troet var ar studi, ma n’oa ket diez divinout e vije eunn deiz eur zant hag eunn doktor braz. Ne oa c’hoaz nemet pemzek vloaz pa c’hoanteaz mont d’ar gouent; mes he dad a viraz outhan ; rak he dad a ioa eur goall den hag eunn den ha n’en devoa nemeur a relijion.\nPrest goude, e varvaz he vamm, ha neuze e teuaz a nebeut a nebeut da glouaraat e servich Doue. Ne oa mui ken aketuz d’ar bedenn, lezel a eure re a gabest gant he dechou fall, hag ar re-ma hen dougaz ha heul ar bed hag he blijadureziou, ha da ren zoken eur vuez direol ; mes ann dra-ze ne badaz ket pell.\nO veza m’en doa kalz da c’houzanv a berz he dad, Anselm a guiteaz ar gear dre guz evit en em denna e Frans. D’ann ampoent, ne oa ken hano dre ann Europ nemed euz a skol abati ar Bek enn Normandi. Ann ioul da veza habil a reaz d’ezhan mont di da zelaou kenteliou eur mestr euz he vro. Hogen, eno edo Doue ouz he c’hedal. Mez a zavaz ganthan o sonjal e poanie kement da zeski ha ken nebeut d’en em zantifia. Chench a eure enn eunn taol kount evel eunn all enn he blas, ha goudeze e c’houlennaz beza resevet etouez ar venac’h euz ar gouent. Resevet e oue, ha kerkent e stagaz gant kement a herr d’ar bedenn, d’ar studi ha d’ar binijenn, ma ne zaleaz ket da zervichout da skouer d’ann holl venac’h all.\nKer boaz oa da iun ma ne gave mui saour ebed gant ar boued. Goude beza tremenet ann deiz holl oc’h ober ar pez a verke d’ezhan reolenn he Urs pe he zuperiored, e tremene c’hoaz eunn darn vraz euz ann noz o vedita, hag a greiz medita e skuille eur mor a zaelou. Abarz nemeur e oue hanvet he-unan da zuperior. Ann dra-ma a lakeaz lod euz ar venac’h da c’hrosmolat. « —Anselm, emezho, a ioa c’hoaz re iaouank evit beza savet ken huel. » Mes ar superior nevez ne oue ket pell evit gounit kalounou ann holl dre he zousder, he humilite hag he basianted.\nAr brud euz he zantelez hag euz he zeskadurez a redaz keit dre ar bed ma’z oa istimet, n’e ket hebken gant ar rouaned hag ann eskibien, mes c’hoaz gant ar pab sant Gregor VII. Ar pab-ma, o veza goall-gaset ha trubuillet a bep tu, a skrivaz d’ezhan eul lizer evit erbedi ann Iliz hag en em erbedi he-unan d’he bedennou.\nAnselm a ioa anavezet ive e Bro-Zaoz, ha goude maro arc’heskop Kantorberi, e oue choazet evit delc’her he blas. Ne felle ket d’ezhan, a briz ebed, kemeret ar garg-se; mes plega a renkaz erfin, kaer en devoue gouela ha lavaret nann. O veza eskop, e labouraz heb ehana da lakaat urs e peb tra enn he eskopti. Prest oa ato da zifenn guiriou ann Iliz heb aoun ebed rak ar rouaned. A benn diou vech ez eaz da Rom da velet ar pabed euz he amzer, hag e kement leac’h ma tremene e veze digemeret gant kalz a henor.\nVar fin he vuez ar zant-ma a oue pell klanv, hag epad ar c’houec’h miz diveza e rea he zougen bemdez d’ann iliz evit klevet ann offerenn; rak he-unan ne c’helle mui offerenna. Mervel a eure e peoc’h d’ann 21 a viz ebrel euz ar bloaz 1109, oajet a chouezek vloaz ha tri-ugent. He gorf a oue enterret e kathedral Kantorberi, ha Doue a ziskleriaz he zantelez dre veur a virakl. Sant Anselm en devoa dreist peb tra eunn devosion dener evit pasion Jezuz-Krist hag evit ar Verc’hez Vari. Skrivet en deuz eur maread levriou kaer evit kelennadurez ann dud fidel, hag abalamour da ze ar pab Klemant XI a lakeaz anezhan e renk ann doktored er bloaz 1720.\nKENTELIOU SANT ANSELM\nDa genta. — Evel koustians ar re fall ne baouez d’ho bourrevi, koustians ar re vad, er c’hountrol, a zo evitho eur zoursenn a joa hag a blijadur.\nD’ann eil. — Ann nep ne laka ket he boan da vont ato var vellaat a zo e riskl d’en em goll.\nD’ann trede. — Ann den ourgouilluz a gount he oberiou mad d’ar re all; mes ann den vertuzuz a guz he re.\nD’ar pevare. —- Kemeret lorc’h gant ar grasou a resever digant Doue a zo danjeruz-braz. Seul-vui a c’hrasou oc’h euz resevet, seul-humploc’h e tleit beza.\nD’ar pemped. — Ma ne deufe ket ann drouk-spered da denti ann eneou santel, e vent marteze e riskl d’en em goll dre ar foug a ve ennho ; mes seul-vui ez int tentet, seul-vui ec’n en em humiliont ha seul-vui ive e plijont da Zoue.\nAdtapet diwar « https://br.wikisource.org/w/index.php?title=Buhez_ar_Sent/1913/Anselm&oldid=32417 »\nKemmoù diwezhañ degaset d'ar bajenn-mañ d'an 15 C'hwe 2012, da 13:31.


An Usuilleres - Wikimammenn\nL. Prud’homme, 1817 (p. 159-161)\n◄ Al laëronci An Usuilleres Ar Restitution ►\nAn Usuilleres eo ar profit a denner eus ar prest. Ar Bayanet memes o deus prouvet penaus an usuilleres a so contrel d’al lezen naturel. En effet, quemeret muy evit na ve roet, ne màn quet el lezen naturel, peini a lavar treti ar re-all evel ma carfemp bezàn tretet on-unan. An Aviel a lavar dimp presti, mæs gratis. Præstet, eme on Salver, mæs na vet quet en gortos da receo muy evit n’oc’h eus roet.\nN’en det quet da gredi penaus ne vezer usuiller nemet pa guemerer effectivamant ur bris groet evit an arc’hant prestet. Mar recever servigeo, cher vad ; en ur guer, mar recever nep sort abalamour d’ar prest, e voar usuiller. Doue na except eus e lezen na paour na pinvidic, na majeur na minor. N’en em dromplet quet eta voar arc’hant ar vinoret ; na eller en nep fæçon en laquaat voar interest, da laret eo, en prest evit raporti ur profit contrel d’an Aviel ; rac ret e ve restitui pe vezàn daonet. Placet an arc’hant-se en constitu, er prenàn douar, er c’hommerç, evel ar gommerçantet leal, da gol pe da c’honit hervez Doue. An usuilleres a so pec’het dre natur ; na ell quet chanch. Ul levr bras a ve red da ober evit explica friponeres ar bed. Ar galon douar a gals a dud a ra o Doue er bed-màn ha sur oc’h ifern er bed-all. N’en deus den na voar excellant ar gaou a ra ; moez an avariçdet a doug voar an Aviel hac ar ræson : mæs na ell quet lazàn ar prenv-se peini na ell quet mervel, rac bezàn eo bis Doue merquet er galon- se. Birviquen an den injust n’en defo repos nac er bed naс en eternite. Consultet o calon.\nAdtapet diwar « https://br.wikisource.org/w/index.php?title=An_Usuilleres&oldid=118069 »\nKemmoù diwezhañ degaset d'ar bajenn-mañ d'an 6 Eos 2018, da 13:39.


Degemer al lec’hienn > C’hoariva > Keloù > Staj : C’hoariva-Deskadurel gant Bernard Grosjean\nSadorn 15 ha Sul 16 a viz Kerzu 2018\nTreglonou - An Oaled\nSTAJ C’HOARIVA-DESKADUREL : Ar c’hoariva, gant ar pal strollañ ha labourat diwar ul lusk harozel\nD’ar berzhidi gellet prederiañ diwar-benn o doare-labour pa vuhezont stal pe stal war ar c’hoariva\nKavout spisverkoù evit buheziñ ur stal gant ar pal strollañ\nPrederiañ war al labour a c’hellomp kinnig ha peseurt raktres sevel hervez an dud a gemero perzh, natur ar raktres hag ar pad anezhañ.\nDrusaat ar roll-skridoù\nE-kerzh ar staj e vezo prantadoù teorikel, eskemmoù, preder war an doareoù d’ober, hag ar penaos e vezo kinniget ar c’hoari diwar ar skridoù implijet.\nBoued al labour\nAr c’hoariva evel ur c’hoari\nReolennoù c’hoari ur stal-c’hoariva\nAr c’hor hag ar sekred\nAr jeu hag al lidoù\npetra c’hoarvez en drama\nSkoazeller Augusto Boal etre 1980 ha 1987 en Théâtre de l’Opprimé e Pariz\nRener kompagnunezh Entrées de jeu (Pariz) : c’hoariva emellañ ha breud-c’hoariva\nKelenner e Ensavadur Studioù ar c’hoariva e Pariz evel den a-vicher evit aotreegezh vicherel sterniañ stalioù c’hoariva. Stummer war pedagogiezh an obererezhioù dramaek e meur a akademiezh hag e meur a skol war ar c’hoariva.\nOberour Dramaturgies de l’atelier théâtre (Lansman, 2009), ha gant Chantal DULIBINE, kenoberour Coups de théâtre en classe entière (réédition Lansman , 2018) ha Dramaturgies de l’atelier théâtre 2 : Aux bonheurs des petites formes (Lansman 2018)\nStaj aozet gant C’hoariva hag ar strollad Madarjeu\nSadorn : 10e-12e30 / 1e45-6e00 noz\nSul : 9e30-12e30 / 1e45-4e30 g.m.\nPriz ar staj : 40€ an daou zervezh + 10€ skodenn evit ar re n’int ket ezel eus C’hoariva (pe n’int ket ezel eus ur strollad ezel eus C’hoariva)\nChom da gousket war al lec’h ’vo moaien d’ober. Ret e vo mirout ur gwele : 19€ an nozvezhiad.\nSkinforn evit adtommañ ar boued.\nLakaat an anv : skrivañ da C’hoariva pe dre bellgomz : 06 38 78 35 15


Ar Marc'h Dall — Bannoù-heol\nPosté le 08/04/2022 -\n« Ar memes kudennoù a zo hiziv an deiz. Pouezus eo lakaat ar c’homzoù etre daouarn ar muiañ a dud. » eme Arno Elegoed, diazezer Bannoù-heol, bet embannet ganto un oberenn-veur all, Kan ar Bed. Goulennet en deus digant Véronique Autret kanañ. Deuet eo a-benn da lakaat ar braz eus ar strollad tud yaouank « Allah’s kanañ » d’en em gavout en-dro evit kemer perzh ivez. « Plijet e oant bet holl, pa oant bihan, gant talvoudegezh ha braventez an oberenn. » a zisklêr an embanner.\nSkiant-prenet Kan ar Bed\nEvit an oberenn gent en doa skoulmet darempredoù gant Korsiz. Ar re-mañ eo, 5-6 anezho, a vo klevet en-dro, o kanañ e brezhoneg en taol-mañ. « Ar memes kudennoù a vever eno, tapet ma vez ar yezhoù gant ar memes diaesterioù » a zispleg-eñ. Evit ar memes abeg int aet betek Sofia evit enrollañ an 50 muzisian a zo el laz-seniñ bulgarian. «Marc’hadmatoc’h e oa deomp eget paeañ frejoù mont-dont evit 100 den. A-raok em boa goulennet digant laz-seniñ Breizh ha dedennet e oant. Respont ebet eus o ferzh, abaoe 2018. Padal gant ar Vulgariz e oa bet ur respont dindan 2 zevezh. Ha tud sirius int, boazet da labourat gant a bep seurt aozadurioù, Netflix hag all. » emezañ.\nSkoazell ar Redadeg\nE 2020 e oa bet kaoz eus ar levr-CD gant ar pal embann anezhañ e 2021. Met dale spontus a oa bet tapet abalamour d’ar c’hleñved-red. Dav e oa bet gortoz miz Ebrel 2022 evit echuiñ gant an enrolladennoù. E Miz Mae e vo sonvesket ar bladenn, labouret war an aozañ ha peurechuet al labour e-pad an hañv. Embannet e vo 3000 skouerenn anezhi, a vo skignet gant Coop Breizh ha kinniget e saloñs ar vro en diskar-amzer. « Ur sapre afer eo bet, he deus padet pell. Met hep sikour Ar Redadeg he deus skoazellet ac’hanomp gant 10 000€ - trawalc’h evit paeañ ar frejoù bet gant enrolladenn Sofia – ne vefemp ket deuet a-benn. » a anzav rener an ti-embann o tiskouez evel-se pegen pouezus eo roll Ar Redadeg evit kas da benn raktresoù zo.


John Cassell (Manchester, 23 a viz Genver 1817 – Londrez, 2 a viz Ebrel 1865) a oa ur skrivagner, embanner ha mouller a orin saoz.\nAr Grasoù dres a-raok emgann Azincourt. Skeudenn tennet eus Cassell's History of England lodenn 1.\nSaver an embregerezh Cassell & Co e voe, un ti-moullañ brudet evit e levrioù deskadurezh hag e embannadurioù romantoù a lodennoù. Bez' e voe unan eus an embregerezhioù kentañ oc'h embann istorioù a-lodennoù.\nOuzhpenn da se e oa brudet Cassel evit bezañ ur marc'hadour te ha kafe hag ur poster arc'hant e bed an aferioù. Kristen kredour done oa, stourmet en deus e vuhez-pad a-enep an alkoolegezh en temperance movement e Bro-Saoz.\nStourmet en devoa ivez evit digreskiñ an tailhoù war an embann, hag evit degas deskadurezh d'an dud vunut. Soñjal a rae dezhañ e oa ret deskiñ renkad al labourererien evit gwellaat e stad truezus. Embann a rae levrioù ha kazetennoù evit degas deskadurezh ha sevenadur d'ar brasañ niver.\nAdtapet diwar « https://br.wikipedia.org/w/index.php?title=John_Cassell&oldid=1898227 »\nDernière modification le 20 Meu 2021, à 16:27\nKemmoù diwezhañ degaset d'ar bajenn-mañ d'an 20 Meu 2021, da 16:27.


Emgann Kergidu/Pennad 23 - Wikimammenn\nEmgann Kergidu/Pennad 23\nSalaun / Derrien, 1902 (p. 235-247)\n◄ Tour Berven Taole. — Paolik ar Sann Penn-an-Neac'h, e Plouenan. — An Aoutrou Gall. — An Aoutrou Coarigou ►\nTREDE PENNAD VARN-UGENT\nTaole. — Paolik ar Sann\nLavaret em beuz d’eoc’h, pa rankchomp tec’het e Kergidu, tud ar memez bro hag ar memez parrez en em vode, guella ma c’hellent, evit mont a-unan d’ar gear. Mad, euz a gostez Treger oa diou vandenn ha ne reant nemed evel unan. E penn ar genta edo an Aoutrou de Kerian, euz a vaner ar Mesgouez, ha gant-han paotred Plougasnou, he barrez ; re Sant-Ian-ar-Biz ha re Guimaec. E penn eben edo an Aoutrou de Kersauson, euz a vaner Trodibond, pemp troatad ha seiz meutad, bleo brun var he benn, hag, enn he dal, daoulagad c’hlaz hag a verve dirag soudarded Canclaux. Gant-han edo paotred Plouezoc’h, Lanmeur, Garlan ha Plouian. Mad, ar re-man a deuaz d’ar gear dre Vespaol, Penzez ha Taole. Mez guelet e ouent o vont kuit, ha Canclaux, breman dibrez, a gasaz eur guchenn soudarded var ho lerc’h. Mez pe re zivezad oant eat enn hent pe gollet o doa an trez, da viana ne ouent ket paket.\nAn dra-ze ne rea ket kals a jal d’ar zoudarded, rak, ma o diviche ho faket, o diviche ranket en em emganna adarre, hag ar zoudarded ne vezent ket o klask an tennou fuzil. Krenvoc’h oant var an dibri hag an efa, eget n’oant var an emgann. Abalamour da-ze, p’en em gafchont, etre c’houeac’h ha seiz heur, e bourk Taole, e chomchont a-za. — Taole a zo eur bourk braz ; eno ive-ta e kafchont peadra da gorfata. Mont a rechont enn tiez guella, digas a rechont gant-ho ar pez a blije ar muia d’ezho, ha lakaat a rechont aoza d’ezho, e ti Laou ar Floc’h, a zalc’he an hostaleuri vraz, eur goan euz ar re vella gand banneou a forz.\nTommet oa d’ezho ; evelkent o doue skiant avoalac’h evit lakaat pevar zoudard enn dro d’an ti m’edont enn-han, evit evesaat hag ho diouall, rag aoun o doa na viche en em zavet ar bourkiz enn ho enep. Mez den na finvaz, an oll a ioa mantret ; brud emgann Kergidu en doa sebezet ar vro. Ober a rejont ive-ta peb a gofad mad. Pa veze re dommet d’ezho, ez eant da ober eur c’housk da uza ho banne, ha goude-ze e teuent adarre da efa. Er c’hiz-se e veze atao tomm ar fourn gant-ho hag e choment hantez-vezo.\nP’edont dioc’h ar mintin oc’h en em lakaat e doare da vont kuit, e oue klevet enn eul taol eur iouc’hadenn skiltruz e lost an ti. Kerkent pep hini a grogaz enn he fuzil hag a ieaz da c’houzout petra ioa a nevez. Ha petra velchont ? Eur zoudard torret he fri, leun a c’hoad he benn.\n— Aman ez euz trubarderez, eme ar c’habiten ; aman emeur oc’h esa laza, e kuz, soudarded ar Republik. Deuz aman, Laou ar Floc’h, te a zo penn kaoz a gement-man ; da grochenn a baeo.\n— Penaoz e vefen-me kaoz, eme Laou ? Me a ioa er penn-all o tiskarga d’eoc’h da efa !\n— Ma ne ket te eo, ec’h euz da viana kuzet tud a-ze da ober an taol.\n— Emaoc’h e tu da velet. Klaskit hag e kafot, me gred, an hini en deuz skoet gand ho soudard.\n— Guir a leverez. Soudarded, furchit an ti, ha furchit-hen mad.\nKer buan ar zoudarded en em lakeaz da glask.\nNe oue ket pell an abadenn. Unan anez-ho a griaz :\n— Ema-hen aman ! ema-hen aman !\nHag an oll, ho bayounettez o bek ho fuzil, araok varzu al leac’h ma krie ar zoudard. Heman a ioa krog e breac’h eur baotrezik a zek vloaz hanter, Glaodina ar Faou, a ioa plac’h-saout gant Laou ar Floc’h.\nPa oue tennet ar baotrezik euz a-zindan ar guele, el leac’h m’oa kuzet, e chomaz ar zoudarded souezet da zellet an eil ouc’h egile.\n— Daoust, emezho, hag eur plac’hik ker iaouank a c’helfe beza roet eun taol ker stard ?\n— Ma ne deuz ket skoet he-unan, e lavaro d’eomp da viana, eme ar c’habiten, piou en deuz skoet.\nHag e oue Klaodina sachet d’ar penn huela euz an ti ha lakeat e kreiz ar zoudarded.\n— Lavar d’eomp, plac’h bian, eme ar c’habiten, piou en deuz skoet gand va zoudard hag her lakeet leun-c’hoad ?\nKlaodina ne lavare ger ; ne rea nemed krena.\n— Klevet a rez ac’hanoun, eme ar c’habiten en eur zevel he vouez hag en eur heja Klaodina ?\n— Ia, eme houman, m’her lavaro d’eoc’h.\n— Lavar-ta, dioc’h-tu.\n— Ho soudard a ioa azezet var ar skaon. Mezo oa, a gaf d’ign ; c’hoant kousket en doa da viana, ha, dre he gousk, e plege hag e save he benn ; ec’h horjelle a gleiz hag a zeou, evel ma ra an dud a gousk var eur skaon dizharp a bep tu. Mad, epad m’edo, er c’hiz-se oc’h horjella he benn, ar maout koz, deuet euz he graou, o poa lezet digor, en em gavaz enn ti. Dont a reaz betek ar zoudard, hag, oc’h her guelet er c’hiz-se o sevel hag o plega he benn, e kavaz d’ezhan edo och ober penn d’ezhan. Ar maout a reaz daou pe dri baz adren hag a deuaz a benn-herr var ar zoudard p’edo o plega he benn, hag a roaz d’ezhan eun taol tourt ken krenn, ma torraz he fri d’ezhan ha m’hen diskaraz d’an douar. Pa vezen-me o tioual va zaout, me, evit tremen an amzer hag evit c’hoari, a lakea va dourn er c’hiz-se d’ar maout hag em boa her boazet da dourtal evelse. Ar maout a gave d’ezhan, me gred, edo ive ar zoudard o c’hoari gant-han, hag abalamour da-ze en deuz roet d’ezhan eun taol tourt hag her lakeat leun c’hoad.\nO klevet-se, e savaz c’hoarz e touez ar zoudarded-all ; ar c’habiten he-unan a rankaz trei he gein da c’hoarzin. Ne c’helle, e guirionez, tamall fri torret ar zoudard nemed d’ezhan he-unan, ha d’ar maout, ha n’oa ket evit barn ar maout d’ar maro dindan boan da veza goapeat gand an oll, rak re zot e viche bet. Abalamour da-ze, gand aoun na viche savet ar c’hoarz d’an oll e bourk Taole, e roaz urz d’an oll d’en em lakaat enn hent evit distrei da Gastel.\nEtre Taole ha Penzez, n’euz ket ouc’hpenn eun hanter-heur vale ; evelato an tamm hent-se en doa adarre roet sec’hed d’ar zoudarded. Mont a rechont da di Vari Pichon, an hostaleuri vraz a zo e kichen ar pount, hag e leverchont digas d’ezho da efa. Sentet e oue out-ho, rak aoun a ioa n’en em gafche goaz. Eno ne rechont droug ebed ; goude beza efet hervez ho faltazi, ec’h en em lakechont adarre enn ho hent en eur gana, en eur iouc’hal hag en eur zakreal evel p’o diviche c’hoant da ober goap euz an Aoutrou Doue, evel ma reant euz an dud paour divar ar meaz, a grene diraz-ho. Breman int rok, n’o deuz ket a aoun, guelet a reont peger soubl ha pegen aounik eo an dud.\nVar dro dek heur hanter edont o tiskenn da Bount-Eoun ; choum a rejont eur pennad a-za araok diskenn, evit kana ha iouc’hal-oll a-bez ; rag banneou a ioa bet, an tan a ioa er c’houzouk, ar goad a ioa savet d’ar penn, izom a ioa da vragal. Eno e oue eur jabadao ker goaz ma n’o deuz biskoaz paotred ar zabat great kement-all. Traonien Pont-Eoun a groze hag a dregerne gant-ho betek an aod.\nAman e rankan anzao ouzoc’h eun dra hag en deuz great kals a boan d’an oll dud a galoun e Breiz ; n’her lavaran nemed en eur ruzia gand ar vez,\nEn em gavet euz bet var douar Breiz, bro an dud leal koulskoude, eun den hag en deuz guerzet he genvroidi. Judaz, an trubard braz, enn amzer goz, a verzaz he Zoue ; heman n’oa ket evit hen ober, rak pell a ioa oa marvet Jesus-Christ evidomp var ar groaz, mez guerzet en deuz goad tud vad, tud hag a heulie lezen Doue. N’em beuz bet biskoaz c’hoant da c’houzout he hano ; eman breman dirag Doue he varner ; pouezet eo bet d’ezhan he oberou... Ra vezo bet Doue madelezuz enn he genver, evit-han da veza great droug, ha droug braz var an douar. Chanz d’ezhan da gaout he lod e Baradoz an Aoutrou Doue.\nKereour-ler oa dre vicher, pa laboure ; mez ne laboure ket aliez ; al labour hag hen n’oant ket hostizien gaer. Va c’here a gave guelloc’h choum didalvez eget labourat ; guelloc’h e kave darempredi an tavarniou eged Iliz an Aoutrou Doue ; muioc’h a blijadur a gave o lavaret hag o kana traou udur gand koz-kanfarted, eged o klevet meuleudiou an Aoutrou Doue ha prezegennou he bersoun.\nMeur a veach, an Aoutrou Gall, persoun Plouenan, he barrez, en doa her gourdrouzet. Meur a veach oa bet enn he di oc’h her c’hlask da vont, evel pep kristen mad, da gofez ha da ober he bask ; mez enn aner e komze ; ar c’here ne rea van, kenderc’hel a rea he vuez fall ha direiz. Aliez, pa viche eat an Aoutrou persoun er meaz euz he di, e veze klevet o lavaret, en eur zellet a gorn var he lerc’h, hag en eur ober dourn d’ezhan :\n— Kea atao, persoun Gall, m’hen talvezo d’id... Paea a ri di-me, mar gellan, da zorc’hennou... Hag e vousc’hoarze evel ma tle mousc’hoarzin an diaoul pa vez oc’h huala unan-bennag er pec’hed, hag ouc’h hen horta var hent an ifern.\nPa glevaz ar c’hereour traonien Pont-Eoun o tregerni gand iouc’hadennou ar zoudarded, e teuaz enn eul lamm er meaz euz he di. Klevet en doa abred oamp-ni bet flemmet e Kergidu, hag hor boa ranket kemeret an teac’h. Dre-ze e gouie edo ar zoudarded-se o redet bro hag oc’h ober klask var an dud vad. Eul luc’heden a fallagriez euzuz a ieaz dre he benn, he zaoulagad a lugernaz :\n— D’am zro, emez-han ! Hag he galoun a dride enn he greiz.\n— D’am zro, Aoutrou persoun Gall ! Abarz ma vezo noz eberr, me gred o pezo paet di-me ho tle. Enn dro-man e vezo di-me da brezek !...\nP’edo ar zoudarded oc’h erruout e kichen he di, ar c’here a ieaz e kreiz an hent ; hag hen komz ouc’h ar c’habiten a ioa e penn ar vandenn :\n— Ac’hanta, paotred ar Republik, goall gempennet o poa, enn dervez-all, koueriaded Breiz-Izel, diouc’h am beuz klevet ?\n— Daoust hag an dra-ze a zell ouz-it-te ?\n— Ia, rak evidoun da veza o choum aman, va c’haloun a ia d’hoc’h heul. Va brasa levenez eo klevet oc’h euz kaset d’ar bed-all unan-bennag euz ar pilpouzed panen-ze ne reont nemed tregasi hag inoui, pa ne reont goaz, ar re n’int ket sot avoualac’h evit kredi ho oll zotoniou, ha ne fell ket d’ezho mont da gounta, er gonfesion, ho oll doareou.\n— Ha perak e teuez da gomz di-me er c’hiz-se ?\n— Abalamour m’emaoun a-du ganeoc’h ; abalamour ne garan nag ar veleien, nag ho Doue ; hag herrio e c’hellan hen diskouez d’eoc’h, da viana ma klaskit beleien.\n— Ha piou a c’hell toui di-me n’emaout ket o lavaret gevier, oc’h esa ober goap achanomp ? Ni a zo bet tizet c’hoaz gant gaouiaded eveldoud, mez ne vizimp ken.\n— Sellit eeun ha piz ouzign, ha guelit ha c’houez ar gevier a zo ganen ?\nAn arvest ne oue ket hirr ! eun taol lagad a zizoloaz d’ar c’habiten goeled kaloun ar c’here. Anaout a reaz oa dirazhan eun den, hag, evit arc’hant pe eur banne, en diviche krouget he Zoue, guerzet he dad hag he vamm. Eun den er c’hiz-se a ioa eur benvek ha n’oa ket evit paea re ger. Evelato mar gellche er c’haout evit netra, e viche guelloc’h marc’had d’ezhan. Abalamour da-ze e lavaraz d’ezhan, evel dre fae :\n— Mad, petra ec’h euz da lavaret d’eomp ?\n— Kals traou, e berr gomzou, kabiten.\n— Na petra ? Hast a-fo, rak ni n’hor beuz ket a amzer.\n— Eur vandenn vad a dud oc’h a-ze ; armet kloz oc’h ive, mez oc’h ober petra euz bet kement-all a dud ? Ne velan den ganeoc’h.\nHag ar c’here a c’hoarze iud en eur zellet ouc’h ar c’habiten. Me gaf d’ign en doa divinet finesa ar c’habiten. Ar re fall ne sonjont nemed fall ; n’int ket evit kaout fizianz an eil enn egile.\n— Bete vreman n’euz ket, evit guir ; mez araok en em gaout e Kastel e kavimp.\n— E kavoc’h ? Ia, mar d-int sot avoualac’h evit dont, evel eur penn-goazi mezo, d’en em deuler enn ho touez. Na d-it ket da gredi e ve tud ar vro-man ken diskiant-se. Me a c’hell ober vad d’eoc’h, me a c’hell lavaret d’eoc’h e peleac’h ez euz tri belek penn fall ha dizent ouc’h al lezen.\n— Ne c’houlennomp ket guell, eme ar c’habiten, fouge enn-han o klevet kement-all. Rak, evit-han da veza great mad he zever o veva hag oc’h efa divar goust he nesa, ep paea guennek, e kave d’ezhan e viche deuet guelloc’h d’he jeneral Canclaux, hag e safche buanoc’h e karg, mar gellche kas d’ezhan eur belek-bennag hag a viche tamallet, e guir pe e gaou, an dra-ze ne rea netra, da lakaat ar goueriaded d’en em zevel a enep ar Republik.\n— Mad, pegement a rofot d’ign ? Red eo da bep den beva diouc’h he vicher, hen hag he vugale.\n— Ha pegement a c’houlennez, kere, evit lavaret d’eomp peleac’h eman ar veleien-ze, hag evit hor c’has betek an ti m’emaint enn-han ? Rak dalc’h sonj mad e ranki dont da-unan ganeomp ; ha ma leverez gevier, heman, ar c’hleze-man, da zivouzello, rak, kleo mad, ne reer ket enn aner goap a dud eveldomp-ni.\n— N’am beuz ket a aoun rak ho kleze, kabiten, rak ne lavaran ket a c’hevier.\n— Mad, lavar d’ign neuze pegement a c’houlennez.\n— Deuit aman enn ti, hon daou ni en em glevo.\nAr marc’had ne oue ket pell evit beza great ; eno oa paotred dijipot. Unan en doa c’hoant da verza dre zroug ouc’h ar veleien, egile en doa c’hoant da brena dre zroug ouc’h Doue ive, me gred, da viana evit huellaat e karg ; unan en doa c’hoant da gaout arc’hant, egile ne rea ket a forz pegement paea, rak ar Republik eo a bae.\n— Great ar stal, eme ar c’habiten en eur zont da gaout he zoudarded. D’eomp da efa bep a vanne c’hoaz enn hostaleuri a zo a-hount, ha deuz ive ganeomp, kere, rak red eo kaout nerz ha kaloun araok ober eun taol evel he-man.\nGoude eur banne e oue eur banne-all c’hoaz, ha, goude-ze, meur a hini-all. Pa deuchont er meaz oa anat avoualac’h ho banneou varnez-ho. Lagad ar c’here a steredenne enn he benn, evel eur c’hef-tan enn aoled e kreiz an noz.\n— Breman, kere, eme ar c’habiten, e pe du e tleomp trei, ha bale enn hor raok.\n— N’euz ket a-bell da vont, eme ar c’here. Guelet a rit a-ze, azioc’h ho penn, eun ti toenn-sklent, eur prenestr braz enn he bignoun ?\n— Ia. Petra ! ken tost-se ?\n— Ia, ken tost-se. Enn ti-ze, hanvet Penn-an-Neac’h, ez euz tri belek, pe, pa lavarign mad, daou velek hag eul lastez-belek, rak unan anezho ne ket belek c’hoaz, ne d’eo nemed ar pez a leveront, avieler anez-han. Bemdez e vezont dre a-ze, nag, er mintin-man, me va-unan am beuz ho guelet.\n— Hag euz a be vro eo ar veleien-ze ?\n— Unan anez-ho a zo hanvet an Aoutrou Gall, persoun ar barrez-man, persoun Plouenan. Egile eo an Aoutrou Goarigou, persoun kouent an Ursulinezed, e Kastel, persoun an feneantezed-se hoc’h euz kaset kuit evit kemeret ho zi evidoc’h, ha mad hoc’h euz great. Egile-all, an hini-all, an hini iaouank, al lastez-belek, eo an Aoutrou Go, ginidik ive euz ar vro-man.\n— Ah ! guell a-ze ! Ar jeneral Canclaux a vezo fouge ennhan, rak da veleien ar vro-man e tamall stourmadek an dud iaouank a dlie tenna d’ar zort, penn-kaoz euz a emgann Kergidu hag euz a varo kals ac’hanomp-ni. D’eomp enn hent, hag a-fo !\n— Ker buan ha ma kerfot, eme ar c’here.\nHag ar c’here trubard a valee, skanv he droad ha sounn he benn, araok ar zoudarded, evel ma’z ea guech-all Judas araok ar juzevien p’edont o vont da gregi e Jesus, hor Zalver.\n— D’eomp dre aman, dre an tu deou, eme ar c’here, a-dreuz dre ar c’hoat, evit miret na vezimp guelet, rak an disterra diskred a lakaio ar veleien daonet-se da dec’het kuit. Kredit ac’hanoun, ar re-ze a zo tano ho skouarn, ha c’houi hoc’h euz great kement a drouz en eur ziskenn da Bount-Eoun.\nOant en em gavet dem-dost da Benn-an-Neac’h, pa glefcheur eur zoudard o krial, a bouez he benn, var ar c’hleuz :\n— Holla ! holla ! kabiten, me am beuz guelet unan-bennag o vont d’ar red ha dre guz a-hount, er c’horn-all, er meaz euz ar goarem-man. Hennez a dle beza unan euz ar veleien a glaskomp.\n— Kea ive-ta buan var he lerc’h, kas gan-ez pemp pe c’houeac’h-all.\nEvel chas chase pa zantont tres ar c’had, ar zoudarded a redaz buan er goarem, a c’haloupaz d’ar red d’ar penn-all, a lammaz a lamm-ploum var ar c’hleuz... Sellet a rejont a gleiz hag a zeou, a bell hag a dost ; furcha a rejont ar girzier lann a dro-var-dro, mez ne gafchont netra. Dont a rejont var ho c’hiz da gaout ho c’habiten a ioa ouc’h ho gortoz.\n— N’hoc’h euz kavet eta netra ?\n— Nann, kabiten. Kouskoude hor beuz klasket mad.\n— Marteze ive n’euz eat den dre a-ze.\n— Eo, beza zur euz eat unan-bennag, dre ar c’horn-z-hont, er meaz euz al lannek-man.\n— Mar d’eo guir, eo eaz avoualac’h d’eomp her gouzout, rak aman euz eur paotrik bian o tiouall he zaout hag her lavaro d’eomp. — Kere, deuz aman d’am c’haout. Goulen digant hennez, ar c’hrouadur-ze, piou eo an hini a zo eat bremaik, d’ar red, dre al lannek-man.\n— Allaz ! kabiten, aoun am beuz n’her c’hlefomp ket ganthan.\n— Na perak ? Eur c’hraouadur ker iaouank ne c’hell ket diskredi var-n-omp, ha ne lavaro ket a c’hevier.\n— Ma ne lavar ket a c’hevier, ne lavaro ket kennebeut ar virionez ; me hen anavez, hen hag he dud. Hennez a zo map da Lauranz ar Sann, euz a Lopreden ; hag an tiad tud-se a zo stak kenan ouc’h fals-kredennou ar veleien. Kentoc’h e lezint ac’hanoc’h da lakaat an tan-goall varn-ho, enn ho zi, eget diskleria eur belek epken.\n— Ia, ar re goz, marteze ; mez he-man n’en deuz ket a skiant avoualac’h evit anaout ar pez hor beuz c’hoant da c’houzout.\n— A gaf d’eoc’h, kabiten ; bremaik e velfot. Me a ia da c’houlen digant-han.\nAr c’here a dosteaz ouc’h ar c’hrouadur, a ioa dinec’h o vranskellat var an draf, eur fouet blansounet-kroaz ganthan enn dro d’he c’houzouk, hag hen touchennet-hir, evel ma tere ouc’h pep paotr saout a ra mad he vicher.\n— Paolik, lavar di-me piou a zo eat bremaik, d’ar red, aman dre al lannek, hag a zo lammet er meaz dreist ar c’hleuz er penn-all a-hount.\n— Ne oufen ket her lavaret d’eoc’h. N’am beuz ket a amzer da zellet enn dro d’ign. Poan avoualac’h am beuz gand va zaout, rak a-ze, sellit, eman ar vioc’h vriz hag a zo laer evel an dour. Ouc’hpenn-ze, kas a ra d’he heul va ounner Min-du, hag e tesk anezhi da veza ker goaz hag hi. Sellit, ha n’he guelit ket, dioc’htu ma vez tro va fenn, o sevel var gleuz koat tud an ti-all ?... Dont a ri enn dro du-man, Min-du ! Ha Paolik a sklake he fouet da ober aoun d’he ounner.\n— Ac’hanta, kabiten, n’am boa ket lavaret d’eoc’h ? Me gouie ervad n’ho piche klevet netra gand he-man. Ar re-ze, tud ar Sann, a veze atao gueach-all er memez tu gand ar veleien, ne heulient, e pep tra, nemed aviz hag ali ar veleien ; touellet oant gant-ho. Hag he-man, ar mec’hiok bian-man, en deuz great he bask kenta, dre guz, breman euz eun teir zizun bennag, hag a zo fourret eb arvar, forz diotachou d’ezhan enn he benn.\n— Koulskoude n’en deuz ket an ear da gaout ouc’hpenn unnek vloaz.\n— A veac’h m’en deuz an oad-se.\n— Ha ne fell ket d’ezhan lavaret netra ?\n— Nann, her guelet a rit.\n— Gortoz, kere ; bremaik e veli, rak n’em beuz ket amzer da goll.\nHag ar c’habiten da gaout Paolik.\n— Penaoz, marmouz, emez-han, en eur daoler he graban var he benn hag en eur gregi enn he vleo, ne lavari ket di-me piou a zo eat dre aman, p’edomp-ni o tont dreist ar c’hleuz ?\n— Lavaret em beuz da gere Pount-Eoun em boa avoualac’h da ober oc’h evesaat va zaout.\n— C’hoant ec’h euz, tamm kos-tra, da ober goap ac’hanomp-ni, a velan ; mez an dra-man ne bado ket pell. Lavaret a ri, ia pe nann, piou a zo eat dre aman ?\n— Va zad en deuz digaset ac’hanoun aman da ziouall va zaout, ha ne ket da zellet ouc’h an dud eo.\n— Eur veach c’hoaz, lavaret a ri, tamm-ar-foultr, eme ar c’habiten, en eur zacha var bleo ar c’hraouadur ken na vezent guelet o nijal gand an avel, lavaret a ri ?\n— Ne lavarign ket, gronz.\n— Ha ne lavari ket ?\n— Nann, nann ! biken.\n— Mad, did ar goasa.\n— Soudarded, buan var evez. Kargit ho fuziliou ; daou ac’hanoc’h, staga heman a-ze ouc’h an draf, ha, daou-all, daou denn fuzil d’ezhan enn he benn, evit diskouez ne rear ket a c’hoab er c’hiz-se euz a zoudarded ar Republik.\nKer buan lavaret, ker buan great. Krapet e oue er paour keaz Paol ; staget e oue ouc’h an draf ; daou zoudard a deuaz dek paz var ho c’hiz, edont o viza ar biz var bluen ar fuzil...\nPaolik a gollaz eun tamm he liou ; dont a reaz da veza drouk-livet... Evelato, den ne lavarche enn diviche aoun... Ober a ra sin ar groaz en eur zevel he zaoulagad varzu an env, hag e chom sounn enn he za, sounn evel eur peul, dinec’h evel eur zant : Doue, me gred, a roe nerz d’ezhan... Eur vinutenn c’hoaz hag oa great gant-han, pa lavaraz ar c’habiten :\n— Choumit a-za, soudarded. Me gaf d’ign e reomp fall o tenna var ar marmouz-man, rak an tennou a vezo klevet, hag ar veleien a gemero an teac’h. Ne ket guir, kere ?\nGuir eo, eme ar c’here. Kouskoude he-man, an tamm mec’hiok-fall-man, a ra goap ac’hanomp.\nDaoust hag ioul an diaoul a ioa e kaloun ar c’here.\n— Kemer da amzer, ne gollo netra. Ouc’hpenn an dra-ze c’hoaz, ne dal ket ar boan d’eomp devi poultr ar Republik var gos-tammou traou evel heman. Distagit-hen, soudarded, ha digasit anez-han aman. Me a ia da ober berroc’h tro, ha kalz didrousoc’h ; me a ia d’her c’hrouga, hag, epad ma vezo a ispill, en devezo amzer da c’houzout ne rear ket enn aner goap euz a eur c’habiten republikan.\nKer buan e oue distaget ar paour keaz Paolik ha stlejet da gichen eur vezen fao goz a ioa var an hent, er meaz euz al lannek. Ne oue ket pell oc’h ober eur c’houlm lagaden er gordenn, hag ouc’h he lakaat enn dro da c’houzouk ar c’hraouadur.\n— Eur veach c’hoaz, laouen-dar, eme ar c’habiten, lavaret a ri d’eomp-ni piou ac’h euz guelet bremaik o kemeret an teac’h?\n— Nann, nann, eme Baol.\n— Buan, buan, eur zoudard er vezen da staga ar gordenn ma vezo krouget an houc’h bian-man. Alese e c’hello branskellat guelloc’h eget ne rea bremaik var he zraf.\nAr vezen ne d-oa ket a skourrou izel. Kaer o d-oa ar zoudarded en em skoazia, en em lakaat daou, tri, bern-var-vern, n’oant ket c’hoaz huel avoualac’h evit tizout ar skour izella da staga ar gordenn da grouga Paolilk ar Sann. Ar c’habiten a skoe, dre gounnar, gand seul he votez var an douar, a en em jale hag a bec’he... Paol avad, ar gordenn enn-dro d’he c’houzouk, a ioa didrouz ha sioul evel eun oan o vont gant ar c’higer. Enn he galoun e pede Doue.\n— Hastit a-fo, eme ar c’here, koll a reomp hon amzer ; trouz a reomp ive ha n’emaomp ket ouc’hpenn tri c’hant paz ken dioc’h Penn-an-Neac’h. Mar bezomp klevet e kavimp ti goullo...\nAr c’here en d-oa mall da velet krouga Paolik ar Sann.\n— Guir a lavar ar c’here, eme ar c’habiten, en eur bec’hi goasoc’h-goaz hag en eur skei muioc’h-mui taoliou boutou var an douar.\nN’en d-oa ket a c’hoant da denna, ar c’habiten digaloun, gant aoun rak an trouz ; n’oa ket evit krouga, rak ne gave ket a spek d’he gordenn, hag, evelato, n’oa ket evit choum hep lakaat d’ar maro eur c’hrouadur unnek vloaz, rak he zoudarded o deviche great goab anezhan. Petra eta da ober ?... Sellet a ra enn dro d’ezhan evit klask eur vezen-all easoc’h sevel out-hi... Ne vel hini... Enn eun taol e kouez he zaoulagad var eur poull-dour great, gand tud ar Venek, a Lopreden, evit destum an dour glao a zired euz an neac’h, hag a lakeont da zoura ar foenneier ho deuz great ouc’h an dorgenn. Gouzout a rit edot, er mare-ze, e kreiz miz meurz ; ar goan a ioa rust, ien oa an amzer, ar poull a ioa skournet.\n— Kavet eo ganen ar pez a glasken, eme adarre ar c’habiten ; deuit aman, soudarded, ha lezit ar vezen.\nHag en eur astenn he gleze a ioa enn he zourn varzu ar poull-dour :\n— Buan, unan ac’hanoc’h, da derri ar skourn a-hount, e kreiz ar poull, ma taolimp an houc’h bian-man ebarz. Eno e kavo, kement ha ma karo, guelien ien da efa evit distana he benn.\nAr zoudard ne oue ket pell evit ober he gevridi.\nGreat an toull...\nDaou zoudard a grogaz er paour keaz Paolik. Enebi a reaz out-ho, fringal a rea... Ar vuez a zo c’houek d’an oll !... Mez petra eo eur bugel etre daouarn daou zoudard, daou zen enn oad ? Douget e oue...\nEat oant, ho zri, Paolik hag an daou zoudard, tri pe bevar baz var ar skournenn ; edont e kichen an toull... Mez ar skournenn, kalet avoualac’h evit dougenn eur zoudard epken, ne c’hellaz ket dougenn tri. Sklakal, faouti, terri a reaz... Hag enn eun taol, tri ene a ieaz dirak Doue, daou vuntrer hag eur merzer... Eun eal... Doue ra gresko he levenez er Baradoz !\nAr c’habiten hag he zoudarded a joumaz sebezet da zellet, hep lavaret ger, an eil ouc’h egile. Daoust hag en em lakaat a rechont da denna ho daou genvreur er meaz euz ar poull-dour ? Nann. En em lakeat o diviche e tal da goll ive ho buez, rak ar skournenn a c’helle terri gant-ho kerkoulz ha m’oa torret gant an daou-all, ha tud difeiz, er c’hiz-se, n’en em lakeont ket var var da goll ho buez evit savetei ho nesa. Choum a rejont eur pennad da zellet ouc’h an toull m’oa kouezet enn-han Paolik hag an daou zoudard, da c’houzout ha dont a rache unan-bennag anezho var gorre an dour. Mez eat oant a-zindan ar skournenn, e fesoun, rak hini anezho ne deuaz er meaz.\nC’houi a gaf d’eoc’h oa bet nec’het ar c’habiten o velet maro an daou zoudard-se ? Tamm ebed. Trei a reaz ouc’h he zoudarded-all, en eur lavaret d’ezho :\n— Daou zen muioc’h da lakaat var gount tud ar vro-man, rak ma karche hennez, an houc’h bian penn-kalet-se, beza lavaret d’eomp ar pez a c’houlennemp digant-han, ne viche ket c’hoarvezet kement-man. — Breman, d-eomp d’hor labour, ar Republik hor galv ; buan enn hent. Aman, enn ti-man, ez euz tri belek hag a c’helfe kemeret an teac’h ma taleomp ken. Ar re-ze a baeo evit hor breudeur a lezomp er poull dour-man. — Hag hi enn ho hent.\nAdtapet diwar « https://br.wikisource.org/w/index.php?title=Emgann_Kergidu/Pennad_23&oldid=51331 »\nKemm diwezhañ d'an 2 Mae 2013 da 16:09\nKemmoù diwezhañ degaset d'ar bajenn-mañ d'an 2 Mae 2013, da 16:09.


Dendrokronologiezh - Wikipedia\nUr wimeled implijet evit tennañ ur standilhon\nKelc'hennoù ur wezenn\nAn dendrokronologiezh eo ar skiant a studi kelc'hennoù ar gwez a-benn deiziata anezhe ha studiañ cheñchamantoù en hin hag en endro. Ijinet ha diorroet e voe an dendrokronologiezh gant ar steredoniour stadunanat A. E. Douglass e fin an XIXvet ha penn kentañ an XXvet kantved. Ar studiadennoù kentañ a voe graet e kreiz SUA ma'z eus gwezennoù milvedel eus ar spesad Pinus aristata.\nEus penn kentañ an nevez-amzer betek fin an hañv e kresk ar gwez. Diazezet eo an dendrokronologiezh war ar fed e cheñch stumm ar c'hoad produet gant ar gwez diouzh mare ar bloaz : en nevez-amzer eo sklaer ar gelc'henn dre m'eo brasoc'h ar gwazhied a dremen ar sap dreze. Efedoù diavaez a c'hell levezoniñ stumm kelc'hioù ar gwez : tagadennoù gant amprevaned ha mikroboù pe gant bronneged (karveged), prantadoù sec'hor... Ar c'helc'h tostañ ouzh ar rusk a glot gant bloavezh marv ar wezenn.\nDaou seurt standilhon a c'hell bezañ studiet : un troc'h (e kef ar wezenn da skouer) pe ur garotezenn tennet gant ur wimeled.\nSavet ez eus bet rummadoù (pe bankoù) standilhonoù gant ar skiantourien en ur studiañ gwez eus ar memes genad en un takad geo-klimatek roet. Evel-se e c'heller keñveriañ ar c'hoad studiet ouzh ar standilhon evit deiziata anezhañ. Bankoù standilhonoù a vez implijet kalzig evel unan savet gant skol-veur Stuttgard-Hohenheim evit ar genad Quercus a c'hell servijout evit ul lodenn vras eus ar studiadennoù graet en Europa. Unan all savet en Iwerzhon a c'hell bezañ implijet evit ul lodenn vras eus Breizh.\nOuzhpenn d'ar gwez o-unan e vez studiet pezhioù arrebeuri pe oberennoù arzel a c'heller neuze deiziata d'ar bloavezh rik. An aliesañ ne vez ket studiet un tamm koad drezañ e-unan met meur a damm (strollad treustoù ul lein da skouer).\nLa dendrochronologie gant A. V. Munaut e Bulletin de l'Association française pour l'étude du quaternaire, 1979\nPratique de la dendrochronologie gant C. Lavier, P. Perrier, S. Vincenot, G. Lambert e Histoire et mesure, 1988\nDendrochronologie et préhistoire gant C. Lavier ha G. Lambert\nAdtapet diwar « https://br.wikipedia.org/w/index.php?title=Dendrokronologiezh&oldid=1818302 »\nKemmoù diwezhañ degaset d'ar bajenn-mañ d'an 4 Gen 2019, da 20:34.


Universal Music (Bed)\nLec'hien ofisiel en Alamaneg\nPetru Jelihovschi († 2012)\nO-Zone a zo ur strollad sonerezh pop dance eus Moldavia, tri Roumanad a zo ennañ (Dan Bălan, Radu Sârbu hag Arsenie Toderaş). Abaoe 2004 eo brudet dre ar bed, en arbenn d'ar ganaouenn Dragostea Din Tei (Karantez dindan ur wezenn-dilh). Brudet eo bet an ton-se gant videoioù lakaet war internet, en o zouez hini Gary Brolsma, ur c'hrenard amerikan a 19 bloaz. Dragostea din tei a zo ur ganaouenn gant leun a yezhoù disheñvel enni.Berzh e ra e Amerika ar Su, er c'humuniezhioù gay dreist-holl, hag e Sina ar c'hôrnog.\nAr strollad O-Zone a gemeras perzh en Nouvelle Star eus Romania e 2004, met kollet o deus pa oant er c'hardgourfenn. Dispartiañ a ra ar strollad e fin 2004.\nArsenie Toderaş a gendalc'h e unan dindan an anv-pluenn Arsenium, dileuriet en deus Moldavia e kenstivadeg Eurovision e 2006 gant Natalia Gordienko ha Connect-R, o kanañ Loca. Erruout a ra en 20vet plas gant 22 poent, dirak Bro-Sagn gant ar strollad Las Ketchup hag ar Rouantelezh Unanet gant Daz Sampson.\nKenderc'hel a ra ivez Radu Sarbu da ganañ e unan (gant an anv RadU). Dan Balan a gendalc'h eñ gant ur raktres rock gant ar strollad Balan, ha goude gant ur raktres pop Crazy Loop. E 2008 e vez adkanet Dragostea Din Tei gant ar c'haner amerikan T.I. ha Rihanna, dindan ur stumm Hip Hop, anvet eo ar ganaouenn nevez "Live your life", En eil plas ar singles e voe e SUA.\n1 Perzhidi ar strollad\nPerzhidi ar strollad[kemmañ | kemmañ ar vammenn]\nPetru Jelihovschi a zo bet ivez er strollad.\nAlbums[kemmañ | kemmañ ar vammenn]\nLec'hienn internet ofisiel ar strollad O-Zone\nAdtapet diwar « https://br.wikipedia.org/w/index.php?title=O-Zone&oldid=1905869 »\nKemmoù diwezhañ degaset d'ar bajenn-mañ d'an 3 Gou 2021, da 11:51.


biopic | Korn an dudi\nLennegezh, sonerezh, filmoù… e brezhoneg tout !\nChappie / Neill Blomkamp (2015)\nIt Follows / David Robert Mitchell (2014)\nL’astragale / Anne-Caroline Pandolfo & Terkel Risbjerg\nHell on Wheels, bloavezh 1\nBuhez ar blog\nRomantoù 'vit ar re yaouank\nBlog Stefan Carpentier\nMemoù e brezhoneg\nJimmy P. (Psychothérapie d’un Indien des plaines) / Arnaud Desplechin (2013)\nPosted: 27 Gwengolo 2013 in Sinema\nTikedennoù:biopic, Cannes 2013, drama\nJimmy P. (Psychothérapie d’un Indien des plaines) a zo ur film gant Arnaud Desplechin deuet maez ar miz-mañ met kinniget dija e Cannes e miz Mae (er genstrivadeg).\nUr film gall eo, a c’haller gwelet e galleg, met dav eo goût eo ar saozneg e yezh orin.\nE welet ‘m eus e yezh-orin istitlet.\nKontañ ra ar film un istor gwir.\nHini Jimmy Picard (tudenn wir, anv faos), un Indian « Treid-Du » bet gloazet e Bro-C’hall ‘pad an Eil Brezel bed. Dibaoe e vez tapet alies gant ar boan-benn, gant barroù-enkrez pe c’hoazh gant an ankoun a-wechoù. Kaset ‘vez d’un ospital soudard e Topeka (Kansas) met daoust d’an holl arnodennoù tremenet gantañ, n’eus mezeg ebet gouest da gompren petra c’hoari gantañ. Dre ma nac’h Jimmy P. komz d’ar bredvezeg e lak neuze an ospital dont Georges Devereux, un tudoniour gall arbennik war an Indianed, da glask eskemm gantañ.\nJimmy P. (Benicio del Toro) a wel buan ez eo dedennet ‘vit gwir Devereux (Mathieu Amalric) gant an Indianed ha gantañ. Fiziañs ‘grog ar c’hlañvour da gaout ennañ ha kregiñ ‘ra da eskemm. Buan e kompren Devereux n’eo ket skizofrenek Jimmy met kentoc’h trubuilhet gant prederioù don, liammet kement gant e istor personel ‘vit gant hini e bobl.\nDont ‘reont da vezañ mignoned ha kompren a reont asambles traoù war egile, o klask dielfennañ asambles an huñvreoù da skouer.\nIstor ar film – ur bredelfennadenn ‘benn ar fin – a zo dic’hortoz a-walc’h met n’eo ket borodus tamm ebet. Dedennet e vezer buan gant istor Jimmy, klask a reer kompren gantañ ha gant Devereux petra zo kaoz d’e drubuilhoù. Just-kenañ e c’hoari an aktourien, dreist-holl Benicio del Toro, ha kaset e vezomp betek dibenn ar film hep en em rentañ kont eus e badelezh (kazi div eurvezh).\nUr film dedennus war ar bredelfennerezh hag an Indianed.\nAr filmig-tañva :


Liesseurted ar pesketa – actu.fr\nLiesseurted ar pesketa\nChaque semaine dans Le Progrès de Cornouaille-Le Courrier du Léon, retrouvez notre article traduit en langue bretonne.\nPublié le 25 Fév 18 à 7:22\nErell Pelle, kevellerez-roued e Lambaol-Plouarzhel, ha Ludovic Ogrodowitaz, linenner e Lannildud. Foto : Nedjma Berder. (©Nedjma Berder)\nE fin 2017 ec’h embanne Park Natur Mor an Hirwazh al levr « Pêcheurs d’Iroise ». Nedjma Berder en deus savet ul levr gant fotoioù 43 martolod-pesketaer, o labourat pe war o leve. Un diskouezadeg a zo e porzh-mirdi Douarnenez.\nUr gartenn vras eus Mor an Hirwazh a zo bet lakaet evit degemer gweladennerien Porzh-mirdi Douarnenez. Kantadoù a vartoloded a vez o redek an takad divent-mañ, etre Enez-Sun er Su hag Enez-Eusa en Norzh. P\nesketaet e vez traoù disheñvel gant ar wazed-mañ hag an (nebeud) merc’hed, met ar memes liamm kreñv o deus gant an natur hag o frankiz. E-pad daou vloaz eo bet gwelet gant gwazourien Park Natur Mor an Hirwazh ha Kuzul Departamant ar Pesketa e Penn-ar-Bed 43 pesketaer ha dastumet o zestenioù. Al labour-mañ en deus sikouret da sevel al levr « Pêcheurs d’iroise », gant Marie Hascoët (Embannadurioù Ouest-France).\nAn testenioù a zo skeudennaouet gant fotoioù brav eston Nedjma Berder. Diskouezadeg ar fotoioù a c’heller gwelet e Porzh-Mirdi Douarnenez : Pesketaerien an Hirwazh. 41 divdaolenn a zo kinniget, o sevel ul linenn vras a dremmwel. Pep hini anezho a zo savet gant ur foto eus penn ur pesketaer hag ur foto all o kinnig anezhañ : ur gweledva eus Mor an Hirwazh, ur pesk, ur vag, sevel ur gavell… Ar skeudennoù leun a c’houloù a zo ur gwir enor da Vor an Hirwazh ha d’al labourerien.\nNedjma Berder a red ar bed a-bezh evit an tele : Thalassa, Faut pas rêver… « Kalz a besketaerien am eus bet tro da welet neuze… Amañ ne oa ket sil an egzotizm hag a sikour a-wechoù al labour. C’hoant ‘m eus bet diskouez buhez pemdeziek pesketaerien Breizh, hep ober ardoù. Ar memes micher a vez graet ganto met pep hini en deus ur sell disheñvel », a zispleg al luc’hskeudenner a zo o chom e Douarnenez abaoe ouzhpenn pemzek vloaz. Dokerien Zanzibar a zo bet diskouezet dija er porzh-mirdi e 2015.\nEvit al levr « Pêcheurs d’Iroise » eo pignet war vourzh 35 bag e-pad ar bloaz. Aet eo da welet ar retredidi ivez. Gwelet en deus rouederien, kevellaerien, ur bezhiner, pesketaerien bezhin ar ribl, boliñcherien, ur besketaerez pavioù-leue… Emaint o chom war inizi Molenez, Sun, Eusa, e Aodiern, Douarnenez, Kameled, Lambaol-Plouarzhel…\nKreñvder an diskouezadeg a zo ivez a-drugarez da gomzoù ar besketaerien, dastumet gant gwazourien ar Park ha lakaet da glevet a-drugarez da ugent uhelgomzer staliet dirak pep foto. Reiñ a reont pouez d’ar selloù, d’ar jestroù, d’an dremmwelioù. An darn vrasañ anezho a gomz eus pouezusted treuzkas ar familhoù, e-giz Erell Pelle hag a besket gant ar gavell hag ar roued atav gant he mamm e Lambaol-Plouarzhel.\nLudovic Ogrodowitz, linenner e Lannildud, a zispleg pegen kalet e c’hell bezañ e vicher, ha brav war ar memes tro. Komz a ra ivez eus rouezder an danvez : « dindan dek vloaz eo bet rannet tonennoù an dreineg dre dri. An digresk a zo eksponantel. Ma c’hellan kaout 50 kg a zreineg e vin laouen. » Nadine Scoarnec, pesketaerez pavioù-leue e baeoù Aodiern ha Douarnenez a zo ankeniet gant breskder an danvez :\ndizalc’h omp, met ezhomm hon eus memes tra an eil re eus ar re all. Ar pezh a vez pesketaet re vihan hiziv na vezo ket kavet brasoc’h en amzer da zont.\nKoulskoude e chom pozitivel an darn vrasañ eus an dud, ha stag-tre atav eus mor an Hirwazh.


Bourdel - Wikipedia\nUr pennad Bourdel (disheñvelout) zo ivez.\nEn nec'h : kaeoù ar Garona ha plasenn ar Yalc'h.\nE kreiz : Iliz-veur Sant-Andrev hag an tramgarr ; Allées de Tourny ha Ti ar Gwin.\nEn traoñ : palez Roc'han ; ur c'hendi eus karter Meriadeg ; ar pont mein (le pont de pierre).\npennlec'h eizh kanton\nPierre Hurmic (EELV)\nKumuniezh kêrel Bourdel (sez)\n260 958 ann. (2019)\n5 287 ann./km²\n44° 50′ 16″ Norzh\n0° 34′ 46″ Kornôg / 44.837912, -0.579541\nbihanañ 1 m — brasañ 42 m\nUnan eus kêrioù bras Mervent Frañs eo Bourdel (Bordèu en okitaneg ha distaget [burˈðɛw] en okitaneg gwaskognek, Bordeaux e galleg ha distaget [bɔʀˈdo]). Houmañ eo kêr-benn rannvro Akitania-Nevez (Aquitaine e galleg uhel, Gwaskogn e penn ar Grennamzer), bet ar Guienne e parlantoù ar bobl, degemeret evel ar Guyenne dindan ar rouantelezh gall.\nPennlec'h departamant ar Gironde eo ivez, 229 000 annezad enni ha 955 200 en he zolpad-kêrioù, anvet Kumuniezh kêrel Bourdel (KKB pe CUB e galleg). 28.3% annezidi KKB a oa o chom e kêr Bourdel e 2008, pa oa 45.3% eus ar re-mañ e 1968. Treuzet eo gant ar stêr vras Garona ha Bourdeliz a vez graet eus hec'h annezidi.\nBrudet eo ar gêr er bed a-bezh abalamour d'ar gwiniegi a zo tro-war-dro dezhi. Dre ar porzh-mor, war un aber hir-meurbet (98 km etre Bourdel hag ar mor, al lanv a ya 20 km pelloc'h c'hoazh) ez eus bet ezporzhiet kementadoù divent a win abaoe m'eo bet plantet ar gwini gant ar Romaned er Iañ kantved.\nLesanvet eo bet Bourdel "perlez Akitania", met ivez "ar gaerenn gouskedik" peogwir ne oa ket he monumantoù hag he c'hreiz-kêr lakaet da dalvezout a-walc'h. N'eo ket ken gwir bremañ rak lakaet eo bet kreiz-kêr Bourdel (Porzh al Loar) war roll Glad bedel.\n2.2 Krennamzer : ar mare saoz\n2.3 Eus an XVvet betek an XVIIvet kantved\n4 Tud brudet\n5 Kêrioù gevellet ha kevelerezhioù\nGer-ardamez[kemmañ | kemmañ ar vammenn]\nLilia sola regunt lunam, undas, castra, leonem, « N'eus nemet ar flourdiliz hag a ren al loar, an dour, ar c'hastell hag al leon ».\nAr flourdiliz : ardamez rouaned Bro-C'hall o deus adstaliet o beli war Bourdel ha Gwaskogn e 1453 diwar goust ar Saozon;\nAl loar : diwar kammdro ar Garona e vez graet "porzh al loar" eus porzh Bourdel;\nAn dour : ur porzh-mor hag ur porzh war ur stêr eo Bourdel;\nAr c'hastell : ar C'hastell-Trompilh, savet gant Vauban war urzh ar roue gall Loeiz XIV war al lec'hienn m'emañ leurgêr vras an Ilgroazioù (esplanade des Quinconces) warni hiziv;\nAl leon : elfenn ardamez Gwaskogn (hag Akitania war an dro).\nE mare ar Romaned ez eus roud eus Burdigala evel anv ar gêr, un anv a c'hellfe bezañ euskarek kozh (burdi = houarn, gala = teuziadur) ken e veze marteze govelioù eno. Dre Bordigala ha Bordale (anv euskarek) e c'hellfe bezañ aet an anv orin da Vourdel.\nEvit gwir eo bet savet Bourdel en IIIe kantved gant Bituriged Vivisk ('Bituriged dilec'hiet'), ar re-se ur bobl c'halian o tont eus takad Bourges. Staliet e oa war un adstêr gleiz d'ar Garona, an Dévèze, met ne oa ket al lec'hienn eus ar c'hentañ pa veze geunioù flaerius tro-war-dro.\nE Bourdel, war-dro 310 eo bet ganet Decimus Magnus Ausonius, kelenner war an helavarded hag ar yezhadur hag ur barzh latin ivez. War-dro 367 ez eas da digelenner an danvez-impalaer Gratian.\nKrennamzer : ar mare saoz[kemmañ | kemmañ ar vammenn]\nDimeziñ a reas Eleanora Akitania gant Herri II, kont Anjev, hag a teuas da vezañ roue Bro-Saoz un nebeud mizioù goude. An impalaeriezh anjev az ae eus ar Pirenoù da Vro-Iwerzhon. Eus an XIIvet kantved betek an XVvet kantved e reas berzh Bourdel abalamour d'ar c'henwerzh gant Bro-Saoz. Destaget e voe ouzh Bro-C'hall e 1453 goude emgann Castillon.\nEus an XVvet betek an XVIIvet kantved[kemmañ | kemmañ ar vammenn]\nKrouet e oa ur Parlamant gant Bourdel e 1462. Er XVIIvet kantved e oa deuet ar gêr da vezañ ur porzh kenwerzh bras (sukr, sklaved, gwin).\nKemer a reas perzh er Fronde ha goude se e voe adstaget da vat ouzh Bro-C'hall e 1653 gant sikour armeoù ar roue gall Loeiz XIV.\nC'hoariva meur Bourdel\nRicharzh II, roue Bro-Saoz\nKêrioù gevellet ha kevelerezhioù[kemmañ | kemmañ ar vammenn]\nMeur a gêr zo gevellet gant Bourdel :\nBristol (Bro-Saoz) abaoe 1947 (Rouantelezh-Unanet)\nLima (Perou) abaoe 1957\nKebek (Kebek) abaoe 1962 (Kanada)\nMünchen (Alamagn) abaoe 1964\nLos Angeles (Kalifornia) abaoe 1968 (Stadoù-Unanet Amerika)\nPorto (Portugal) abaoe 1978\nBakou (Azerbaidjan) abaoe 1979\nFukuoka (Japan) abaoe 1982\nAshdod (Israel) abaoe 1984\nMadrid (Spagn) abaoe 1984\nCasablanca (Maroko) abaoe 1988\nSankt-Peterbourg (Rusia) abaoe 1992\nKraków (Polonia) abaoe 1993\nRiga (Latvia) abaoe 1993\nWuhan (Sina) abaoe 1998\nBamako (Mali) abaoe 1999\nBilbo (Euskal Herria) abaoe 2000\nOran (Aljeria) abaoe 2003\nOuagadougou (Burkina Faso) abaoe 2005\nRamallah (Aotrouniezh Vroadel Palestina) abaoe 2007\n↑ « Rayonnement européen et mondial » war lec'hienn ofisiel ar gêr.\nAdtapet diwar « https://br.wikipedia.org/w/index.php?title=Bourdel&oldid=1984317 »\nKemmoù diwezhañ degaset d'ar bajenn-mañ d'an 2 Ebr 2022, da 18:52.


Dekved pennad — II - Wikimammenn\nDekved pennad — II\nR. Prud’homme, 1903 (p. 285-287)\n◄ Ma fri war ar gleud : n’on ket ’vit mont da Jeriko Ti Leanezed ar Garante : ar vugaligo. — Ar grennarded Eur c’hrennard iskiz : Monsik « Maman Sion » ►\nDarn all a zo emzivad, kollet gante tad ha mamm ; darn all a zo bet roet d’al leanezed da zevel ha d’ober gante ar pez a garfont.\nN’am eus ket ezom da laret e rer dioute kristenien, hag e tisker d’ê karout Frans ha komz gallek.\nUnan anê, Jorjik e hano, a lavar d’imp en gallek dre envor, hep sac’han lamm, eun istor fentuz, e komzer enni deus korn butun e dad koz. Eur plac’hik en e c’houde a deu ganti, mad-tre ive, eur zonik diwar-benn an Nedelek.\nGoude ar vugale vunud, e tiskoueer d’imp ar vugale grenn. Aman daou rum : ar merc’hed hag ar bautred, pe gentoc’h pevar : rak darn anê a wel, ha darn all na welont ket (dre aman eo stank an dud dall). Holl int skolaet ha skolaet mad. Ar zouezusan eo gwelet ar vugale dall o lenn hag o skrivan. Da gentan e skrivont diragomp. Unan euz ar merc’hedigo a gemer eur baperen deñv ha kaled hag a vout enni, hep treuzan ’nei a-bez, beg ar minaoued. Neuze e tro tu d’ei ha, ’n eur dremen he bizied war an tortenno bihan a zo e-keñver pep toull, e lavar d’imp ar c’homzo-man en gallek reiz « Pelerined Frans a zo tud vad, pac’h int deut d’hon gwelet. » Setu lenned ganti ’pez he doa skrivet gant he minaoued.\nPelloc’h e kavomp eur pautrik, digor ’n e rauk eur pikol lever græt gant paperenno teñv : toullet int euz eun tu ’vel eur c’hreur, ha goloet euz an tu all a dortenno bihan. « Diskoeet d’ar pautrik, eme eul leanez, ar baperen a garfet, hag heñ a lenno d’ac’h ’pez a zo warni. » Unan ac’hanomp a dro eun toullad paperenno. « Aze » emean. Hag al lenner dall da gas e eil biz endro. « Louiz XIII, emean, a gemeraz evit kentan minist ar c’hardinal de Richelieu… » hag all. Eun histor Frans eo al lever braz.\nAdtapet diwar « https://br.wikisource.org/w/index.php?title=Dekved_pennad_—_II&oldid=105128 »\nKemmoù diwezhañ degaset d'ar bajenn-mañ d'an 7 Eos 2017, da 13:57.


Wikipedia:Kumuniezh/An davarn/sizhunvezh 51 bloaz 2007 - Wikipedia\nWikipedia:Kumuniezh/An davarn/sizhunvezh 51 bloaz 2007\n1 17/12/2007 — 23/12/2007\n1.4 Diverkañ evezhiadennoù er bajenn gaozeal\n17/12/2007 — 23/12/2007\nskrivañ un dra bennak er c'hentañ sizhun hag hanter-kant eus 2007 | An davarn | sizhun a-raok — sizhun war-lerc'h\nMec'hiko[kemmañ ar vammenn]\nAr pennad Mec'hiko a zo prest evit bezañ anvet da bennad a-feson. Trugarez da votiñ amañ pe mod all da zisplegañ petra vank d'ar pennad evit ma vefe ur pennad a-feson. A galon, Benoni (Kaozeadenn) 19 Kzu 2007 da 15:57 (UTC)\n56 (+8) pennad a zo dirummad. Sellet amañ ouzh ar roll: Dibar:Pajennoù dirummad\n15 (-2) rummad a zo dirummad. Sellet amañ ouzh ar roll: Dibar:Rummadoù hep rummadoù\n5 (+1) pennad a zo dall, d.l.e. hep liamm diabarzh. Sellet amañ ouzh ar roll: Dibar:Pajennoù dall\n3159 (+25) pennad n'o deus ket liammoù davet ar yezhoù all. Sellet amañ ouzh ar roll: Dibar:Pajennoù hep liammoù etrewiki\nAet omp un tammig war-gil siwazh! Un dra bouezus eo lakaat rummadoù d'ar pennadoù ha d'ar rummadoù! Pouezus-tre eo ivez lakaat liammoù etrewiki d'ar pennadoù ha d'ar rummadoù. Ret eo d'an holl kenlabourat evit lakaat ar sifroù-se da zigreskiñ, evit ma vije aesoc'h implij hon wiki, evit ma vije hor wiki un ostilh gwelloc'h evit tapout gouiziegezh dre ar brezhoneg. Trugarez deoc'h. A galon, Benoni (Kaozeadenn) 21 Kzu 2007 da 12:54 (UTC)\nSklabez er rummadoù! rummad:Inizi Skos, rummad:Inizi Bro-Skos! Bro-Skos eo ar ger implijet ar muiañ, aesoc'h e vije ober gantañ atav. Bianchi-Bihan 23 Kzu 2007 da 08:54 (UTC)\nMe n'on ket a-enep. Ma ya ar muiañ niver war an tu se e c'hell ma robot adenvel an holl Skos-où e Bro-Skos (evit ar rummadoù). Evit ar mare 'm eus skarzhet dija ar rummadoù doubl. Benoni (Kaozeadenn) 23 Kzu 2007 da 13:02 (UTC)\nN'eus nemet ober kemend-all e pep lec'h. Bianchi-Bihan 24 Kzu 2007 da 13:49 (UTC)\nGraet dre ma n'eus savet den ebet a-enep. Benoni (Kaozeadenn) 29 Kzu 2007 da 14:09 (UTC)\nDiverkañ evezhiadennoù er bajenn gaozeal[kemmañ ar vammenn]\nKement-mañ zo difennet d'ar verourien er wikipediaoù all: http://br.wikipedia.org/w/index.php?title=Kaozeadenn_Rummad%3ASent_katolik_hag_ortodoksel&diff=272911&oldid=272087. Daoust hag aotreet eo amañ, ha gant peseurt reolenn? Bianchi-Bihan 27 Kzu 2007 da 17:50 (UTC)\nKement-mañ a zo difennet groñs d'an holl implijerien war an holl wikipediaoù: . E kredfe an aotroù Bianchi-Bihan difenn seurt obererezh mezhus (treuzfurmiñ komzoù un implijer evit lakaat brud fall war un implijer all) a zo trist. E klaskfe sevel reuz a-ziwar-se a zo spontus!!! Daoust hag an ip dianv-se a vefe Bianchi-Bihan? Benoni (Kaozeadenn) 27 Kzu 2007 da 17:58 (UTC)\nTagadennoù ad hominem ordinal ha hep prouenn. Tamall hep gouzout eta.\nNe welan ket petra zo difennet, marteze e vi gouest da zisplegañ. Met gwelout a ran mat-tre petra a zisplij. Ne oa ket diaes respont d'un evezhiadenn hag a oa faos d'am soñj ouzhpenn, kentoc'h eget kuzhat.\nMe ne lakafen ket fazi un den dizanv (en un tamall ken dister) da obererezh mezhus. Pe neuze penaos e vo anvet pezh emaout o paouez ober el linennoù uheloc'h? Bianchi-Bihan 27 Kzu 2007 da 18:34 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_51_bloaz_2007&oldid=274360 »\nKemmoù diwezhañ degaset d'ar bajenn-mañ d'an 29 Kzu 2007, da 14:09.


Pajenn:Instructioneu santel ar er gurionnéeu principal ag er religion, 1790.djvu/339 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/339\nspirituel e hum gav itré en hani e vadè hac en hani badèét hac é dad hac é vam ; just èl itré er-ré e zalh ar er Fonce a Vadiènd, hac en hani e zalhant de vout badèét hac é dad hac é vam. Me lar er-ré e zalh ar er Fonce a Vadiènd ; rac pe vehai crechéniét ur hroaidur quênt bout casset d’en Ilis, en aliance spirituel n’hi dès léh er bet aveid er-ré en dalh ar er Fonce a Vadiènd.\nUr Pærén hac ur Værén e zou obligét : 1.° de garein ou Fillorèt ha Fillorezèt èl ou bugalé spirituel ; 2.° de recommandein d’ou zad ha d’ou mam ou désquein de chervige Doué, pé hum garguein int memb a er gobér : 3.° d’ou disposein de receu er Sacremand a Gonfirmation a pe veint ér stad ha ma caveint en occasion : 4.° d’expliquein dehai er péh ou dès grateit eit-t’ai ar er Fonce a Vadiènd, eit ma veint éhuehét de hum aqùittein ag ou fromesseu : 5.° de bedein Doué aveit-t’ai. A dra sur, pe vehai considérét a dost deværieu er-ré e zalh ar er Fonce a Vadiènd, ne vehai quet quemènd a brèss dé hum voutein de vout Pærén ha Mærén.\nN’en dès meid en Éscobèt hac er Velean en dès er bouvoër hac er bermission de vadèein guet er ceremonieu ordinær ag en Ilis. Mæs a pe vai necessité, ne vern pihue-è e eèll badèein hemb solamnité, meit ma rei a zevri er péh e ra en Ilis én ur vadèein.\nEit badèein réd-è turel deur ar bèn en hani e vadèér, én ul larèt : Me he vade é\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/339&oldid=128891 »


Gouere | 2013 | Soubenn ar geek\nDielloù evit Gouere, 2013\nPosted in Levrioù bannoù-treset with tags enklask, Japan, muntr on Gouere 31, 2013 by geekezig\nPosted in Filmoù with tags beajiñ, Japan on Gouere 31, 2013 by geekezig\nPosted in Levrioù with tags embann, enklask, karantez, mignoniezh, muntr, Stadoù-Unanet on Gouere 28, 2013 by geekezig\nPosted in Filmoù with tags brezel, faltazi, Stadoù-Unanet on Gouere 24, 2013 by geekezig\nUr wech an amzer e fell din lârat d’an dud a vez o pizmigañ war skañvder ur senario paouez. Bezañ klasel (an tudennoù, o fersonelezhioù, red an istor hag all) na vir ket tamm ebet da sevel ur film mat. Soñjal a ran en Avatar da skouer. Pacific Rim a zo memes tra evidon. Un dudi familh a galite. N’eus ket luziet, pell ac’han, n’eo ket gwall souezhus an traoù ha neuze? Fent a zo (hep na vefe pounner), un tamm from (just peadra da gavout dedennus an tudennoù, netra ha re pe torr-penn o tont en-dro bep pemp munutenn), skeudennoù bamus, kaiju dispar ( dipitet on bet un tamm gant ar robotoù jaeger met ne vern), emgannoù komprenus ha super dreist, sonerezh lañsus. Digarezit met n’eus ket ezhomm traoù all, drama pe preder pe me oar! A-wechoù eo ret choukañ e c’haller kaout plijadurioù simpl ha “bugelel” ha setu tout!\nKalz plijadur ‘m eus bet o sellet eus Pacific Rim, daoust din bezañ bet prederiet a-hed ar film gant an haroz, o soñjal “met gouzout a ran e anavezan anezhañ hag e plij din met piv eo?” (araok kompren eo Jax eus Sons of Anarchy ^^), d’ar baotred gant c’hwezh bier a rae trouz n’em c’hichen, an d’an den a selle ouzh e hezoug e-pad tout ar speech fin hag an emgann fin (na gomprenan ket!). N’on ket tamm ebet plac’h ar mecha setu n’hallin ket lârat pegen doujus pe get eo eus danvez diazez na netra. Gwelloc’h vefe bet din e welet e 2D avat rak poan daoulagad ‘m eus bet a-hed ar film ha d’am meno estreget tennañ spisder ne rae ket kalz a dra… Met hast ‘m eus e welet e Blu-Ray ha profitañ en-dro eus efedoù ispisial mat-kenañ hag eus ur film birvidik hep klask bezañ netra all estreget un dudi a-feson.\nStadoù-Unanet, 2013. Sevenet gant Guillermo Del Toro. Deuet er-maez e Frañs d’ar 17/07/2013, 2e11.\nPosted in Levrioù bannoù-treset with tags comics, faltazi, kontadennoù on Gouere 23, 2013 by geekezig\nPosted in Filmoù with tags faltazi, familh, karantez, Stadoù-Unanet on Gouere 23, 2013 by geekezig\nM’ho peus soñj mat eo Breaking Dawn al levr a blij an nebeutañ din e-touez rummad Twilight. Evidon-me eo ur vezh-ruz, na zegas netra d’an istor hag ouzhpenn-se e vez gwelet sklaer mennozhioù ar skrivagnerez diwar-benn a-bep-seurt traoù (plas ar merc’hed er gevredigezh, an darempredoù revel, feulster etre tud nevez ha me oar me). Al lodenn gentañ am boa kavet ken mezhus all (ma n’eo ket mezhusoc’h) met plijout a ra dont mont betek ar penn ha setu me neuze da sellet ouzh ar film diwezhañ tout.\nKregiñ a rae fall, gant ur prantad chaseal nul penn-da-benn, hegasus sell nevez Bella (“creepy red eyes” evel ma lâr Jacob, ar gwir gantañ evel boaz), ar poupig “dremm efed-ispisial” bepred, hir e kaven ma amzer dija. N’am eus ket santet da beseurt mare e cheñche an traoù avat (marteze adalek ar mare m’eo Renesmee ur gwir plac’hig ha n’eo ket ken ur bugel gant ur penn faos peget war he dremm? Pe pa chomer a-sav gant “youpitralala ur sunerez-wad super kreñv on, pegen fentus!”).\nYa, ya, emaon o vont da anzav diouzhtu : Ar pempvet film-mañ a zo an eil gwellañ er rummad evidon-me (goude an hini kentañ). Ul labour a-feson a zo bet graet a-fed skeudenn (ar roll-digeriñ, talennoù a-dost loened ha traoù a seurt-se) met distrujet eo pep tra abalamour d’an efedoù ispisial a chom vil euzhus ha KALZ RE niverus (an holl dud a seblant faos a-hed ar film, al lec’hioù ivez… foñs gwer powa!), plijus eo sonerezh Carter Burwell ha kavet am eus kalz kempouesoc’h ar lusk eget na oa er film all. E gwirionez, n’am eus ket kavet hir ma amzer. A-drugarez d’an tudennoù nevez marteze (n’em boa tamm soñj ebet diouto met meur a hini a zo kentoc’h plijus ha dedennus : Benjamin, plac’h an tredan, paotr ar brezelioù…)\nOuzhpenn da-se, e rankan anzav e kavan ar film un doare doujañs d’ar re o deus lennet al levr a soñjet met PAD ??? (eveldon) e-kerzh an “emgann”. Daoust d’an traoù tremen evel el levr, d’an nebeutañ, hon eus tro da dañva d’an emgann ha n’eo ket fall tamm-ebet! Er penn-kentañ e oan o soñjal e oa gwashoc’h c’hoazh eget el levr, met plijus ‘m eus kavet an tamm memestra.\nE gwirionez e kavan e kloz ar film-mañ ar rummad en un doare doujus a-walc’h, dudius hag efedus, pezh na rae ket tamm ebet al levr! Chom a ra niañ-niañ penn-da-benn, anat deoc’h met setu, souezhet kentoc’h mat on bet a-benn ar fin!\n(Meret kentoc’h mat eo ivez afer ar “printing” etre Jacob ha Renesmee, daoust d’ar mennozh diazez a chom euzhus ^^)\nStadoù-Unanet, 2011. 1e56 Sevenet gant Bill Condon.\nPosted in Levrioù with tags faltazi, karantez on Gouere 14, 2013 by geekezig\nLe plus petit baiser jamais recensé a grog gant un enklask. Haroz ar romant a glask war-lerc’h ar plac’h en deus poket buan dezhi hag a zo deuet da vezañ diwelus goude-se. Sikour a gavo gant e apotikerez, Louisa, hag he zad Gaspard un enklasker war e leve. Ur peroked iskis a zo gantañ, ur peroked-enroller ispisializet er merc’hed koant.\nDa gentañ tout e klasko an haroz ober chokolad evit adkavout blaz ar pokig-se. Heuliet e vo war-lerc’h e istor karantez gant ar plac’h diwelus, betek skoilh e vignonez bet he doa roet e sac’h dezhañ hag a zistro ha, dreist-holl, ar wirionez pa zizolo piv eo Sobralia, ar plac’h diwelus.\nMoutik-kenañ eo an istor gant ur stil efedus, leun a fent hag a ijin. Eñvel eo bepred eus kanaouennoù Dionysos (evel-just) gant un aergelc’h en deus lakaet ac’hanon da soñjal e film Le chocolat. Un doare kontadenn-modern gant burzhudoùigoù hep penn na lost en hor bed-ni. Plijus-tre ‘m eus kavet ar romant, dudius ha fresk. Laouen bras vefen da dañva ar chokolad a zo bet savet evit brudañ al levr avat pa vo tu da gavout en-dro!


Patrom - Wikipedia\nPatrom (eus ar ger gallek patron) a c'hell bezañ :\nUr sant pe ur santez a zo bet roet e anv d'un den pe d'ur barrez pe ar sant pe ar santez hag eo bet dibabet evit gwarezer(ez) d'ur barrez, d'ur strollad, d'ur gumuniezh relijiel pe nann-relijiel, d'ur vro.\nUr paotr/gwaz pe ur plac'h/maouez a zo bet roet da warezer(ez) relijiel un den, bihan pe bras, p'eo bet badezet. Sell ouzh paeron ha maeronez ivez\nUn dra pe un den a c'hell bezañ ur skouer pe a c'hell bezañ drevezet.\nUn den pe un loen re heñvel ouzh un all. Skouer : bezañ patrom-buhez d'e dad. Kevatal da bimpatrom\nen arzoù neuziañ, ur skeudenn pe ar pezh a vez implijet gant an arz evit kregiñ gant e oberenn (un den pe ul loen pe un dra)\nur skeudenn pe un dra (paper, kartoñs, lien) evit dilinennañ un dra treset pe fetis (evit troc'hañ an dilhad, da skouer)\ner Wikipedia, ur pajenn (sellet ouzh Wikipedia:patrom) hag e c'heller silañ anezhi en un all diwar ul lavarenn ispisial (skouer : Patrom:Disheñvelout ha sachet eo bet ar c'hentañ linenn eus ar bajenn-mañ).\nAdtapet diwar « https://br.wikipedia.org/w/index.php?title=Patrom&oldid=1501103 »\nKemmoù diwezhañ degaset d'ar bajenn-mañ d'an 11 Ebr 2013, da 11:51.


Accueil / Lec'h / Etrebroadel / Brexit : ezhomm eus asant Holyrood evit ar mellad 50 ?\nMaxime TOUZE 27 November 2016\nHir eo an hent evit mont kuit eus Unvaniezh Europa. Ha meur a skoilh a gavo gouarnamant Theresa May a-raok tizhout an disrann. Tabut a zo da-geñver ar mellad 50, an hini a ro tro d’ur vro kuitaat UE, daoust hag-eñ e ranko votiñ kannaded Westminster, pa ouzer ez int dre vras a-enep d’ar Brexit, pe chom hep goulenn o savboent ? Met war a seblant e rankfed goulenn gant ar parlamantoù all ivez.\nHervez ofiser a-lezenn koshañ Bro-Skos, Lord Advocate James Wolffe, ne c’hallo ket gouarnamant Londrez chom hep kaout asant parlamant Bro-Skos. Skrivet en deus un danevell a-berzh ar gouarnamant skosat e-lec’h ma vez lavaret e ranko kannaded Bro-Skos souten ar mellad 50, da lavaret eo mont kuit eus UE. An dra-se a c’hallfe kas d’un enkadenn politikel ha bonreizhel, abalamour m’eo a-enep an darn vrasañ eus kannaded Skos d’ar Brexit.\nA-benn miz e savo gouarnamant May ur galv ouzh al Lez Veur peogwir he deus divizet e rankfe ar gannaded votiñ diwar-benn ar mellad 50. Gant ar Skosiz er jeu ouzhpenn e raio muioc’h a drubuilhoù evit Londrez. Ha kreñvaat a ra dalc’h Nicola Sturgeon a lavar n’eo ket reizh ne vije ket doujet ouzh c’hoant pobl Skos. Hervez ar vonreizh ma vez savet ul lezenn hag a gemm tachennoù plediñ parlamant Skos e rank kaout e asant da gentañ penn.\nEmbannet eo bet an danevell-se da vare un emvod e Kerdiz etre pennoù bras ar Rouantelezh-Unanet hag Iwerzhon diwar-benn dazont an darempredoù etrezo goude ar Brexit. Difennet he deus Nicola Sturgeon he raktres mirout Skos e-barzh ar C’henvarc’had en desped d’ar Brexit. Ar pezh a vez burutellet gant un toullad tud evel Carwyn Jones, Ministr Kentañ Kembre, pe kannaded Europa a oa deuet d’an emvod, en o zouez Spagnoled, a lavare ne welont ket penaos eo posupl kuitaat UE ha chom e-barzh ar C’henvarc’had. Anat eo ez eo diaes asantiñ d’ar raktres-se evit ar Spagnoled abalamour da Gatalonia pe Euskal Herria.\nGortoz a reer neuze muioc’h a resisadurioù diwar-benn ar mellad 50 a-berzh gouarnamant Theresa May. Etretant ne chomo ket da straniñ Nicola Sturgeon, a-benn nebeut e vo un emvod all etre he gouarnamant hag hini Enda Kenny, Taoiseach Iwerzhon, a-zivout penaos kreñvaat al liammoù etre an div vro.\nShare the post "Brexit : ezhomm eus asant Holyrood evit ar mellad 50 ?"


Journal de Renaud Camus, dimanche 24 mai 2015\ncréée le lundi 25 mai 2015, 17 h 19\nmodifiée le lundi 25 mai 2015, 17 h 26Dimanche 24 mai 2015, minuit & demi. L’affaire du chien de la voisine a de désastreux effets sur mon humeur, sur mon travail, ~~~~ ~~~~ ~~~~~ ~~~ ~~~~~~ (~~~~~~~~), ~~~~ ~~~ ~~~~~~ (~~~~~~~~~~~~~) ~~~ ~~~~~ ~~~~ ~~~~ relations avec P., ~~~~ ~~~ ~~~~~~~~~ ~~~~~ ~~ ~~~~ ~~~~~~~~~~~~, ~~~ ~~~~~~~~ ~~~~~ ~~~~ ~~~ ~~~ ~~~~~~~~~. ~~~ ~~~~~~~~~ ~~~~ ~~~ ~~~~~~ ~~~~ ~~~~~ ~~~~~~~~~~~ ~~~~~ ~~~ ~~~~~~~ ~~~~~~~~ ~~~~ je puisse parler ~~~ sans-gêne ~~~ ~~~~~ ~~~ ~~~ méchanceté ~~~ ~~~ ~~~~~~~~~~, ~~~~ ~~’~~~~~~~~~ ~~~~ ~~~~~~~~~~~ ~~~~~~~~~~~ ~~ ~~’~~~~~~~~~~~~ ~~~~~~~~~~~ ~~~’~~~~~ ~~~~~ inflige.\n« Elle ~~’~~~~ ~~~~ méchante, ~~~~ ~~. : ~~~~~ est incapable d’avoir ~~~ ~~~~~~ — ~~’~~~~ ~~~~~ différent. »\nIl ~~~~~~ ~~~~~ ~~~ ~~~~~~~~~ ~~~ ~~~~~ ~~~~~ ~~~ ~~~~~~~ ~~~’~~~ ~~~ ~~~~~ ~~~~ ~~~~~~ ~~~ ~~~~~~ ~~~ ~~~~~~~ ~~~~~~ ~~~ ~~~ chasse pas, que ~~’~~~~ ~~~~~ ~~~~~~~~ ~~~~~ ~~~~ ~~~~~~~~. ~~~ ~~~ ~~~ ~~~~~ ~~~~ ~~~~ ~~~ ~~~~~~~~-~~~, ~~~~ ~~’~~~ ~~~~~~~~~ ~~’~~~~~~ ~~~ ~~~~~~~~~~ ~~~~~~~ ~~~ ~~~~~~~, ~~~~ ~~~~ ~~~ ~~~~~~~ pas, et aucun ~~’~~ ~~~~~~~ ~~~~~~ ~~~~~~~~~~~~~~~~. ~~’~~~ ~~’~~~~~~ ~~~~, ~~~~~~, ~~~ ~~~~~ ~~~ ~~~~~~~~~, ~~~ ~~’~~~~ ~~~~~~~ ~~~~~~~~ ~~ ~~~ ~~~~~~~ ~~~~~~~~~~ ~~~ ~~~~~~ ~~~ ~~~~~~~~~~, ~~’~~~~ ~~~~~, ~~~ j’ai fini par ~~~~~ ~~~~~~~ ~~~ ~~’~~~ ~~~~~~~~ ; ~~~~~ ~~~~~ ~~~~, ~~~~ ~~’~~ ~~~~~~~~ ~~~~~ ~~~~ ~~~~~~~ ~~~~~~~~~~~~, ~~~ ~~~~~~ ~~’~~~~~~~~ ~~~~. ~~~ ~~~ ~~~~~~~ ~~~~ ~~~~~ ~~’~~~~ ~~~~~ ~~~~~~~ que d’apprendre à ~~~ ~~~~~~ ~~ ~~~ ~~~~ ~~~~~~~, ~~~ ~~ ~~~ ~~~ ~~~~~~ ~~~’~~ ~~~~ ~~~ ~~~~~ ~~~~~~~~. ~~~ ~~~ ~~’~~ ~~~~~~~~~ ~~~~ ~~’~~~~ ~~~’~~~ ~~~ ~~~~~ ~~~~ ~~ parvenir, et que, ~~~ ~~~~~, ~~~ ~~’~~~~ ~~~~ ~~~~~~~~~~ ~~~~ ~~~~~~~~~~~. ~~~ ~~~~~ ~~~ ~~~~~ ~~~~~~~~~~ ~~~~ ~~~ ~~~~~~~~ ~~’~~~~~~~~~~ ~~~~~-~~~~~ ~~~ ~~~~ ~~~~~~~~~~~~~~ ~~~~~~~~~~~. ~~~~-~~~ ~~~~ ~~~ ~~~ ~~~ dérange pas, elle ? (~~~~~~ ~~~~~~~~~~~~~, ~~~~~~~~~~~ : « …~~~~~~ ~~’~~~~~~~~ ~~~~~ ~~~ ~~~~~ ~~’~~~~ ~~~~~~~ ~~~~ ~~~~~~~ ~~~~~~~ ~~~~~ ~~~~~~ ~~~~ ~~~~~~~ ~~~~~~~ ~~~~~ ~~~’~~~ ~~~~ ~~~~~~ ~~~~~~, ~~~ ~~~~~ ~~~~~ ~~ ~~~~~ m’en tenir quant ~~~~ ~~~~~~~ ~~~~~~~~~~~~~~~~ ~~~ propriétaire ».)\nAujourd’hui ~~’~~~~~~ ~~~ ~~~~ ~~~~~~~~~ ~~~~ ~~’~~~ ~~~~~~ ~~ ~~~~~~~~~~ ~~~~~~~~~~~~~ ~~~ ~~~ ~~~~~~~ ~~ ~~~~ ~~~~~~~ ~~~~~~~~~, ~~~~~ ~~~~ ~~. ~~~~~~~~~~~~~~ ~~~ fort, comme de ~~~~~~ ~~~~ ~~~~~~~ ~~~~~ ~~’~~~~ ~~~ ~~~~, ~~~ ~~~ ~~~~~~~~~~ ~~~~ ~~~~~~~~~. FAITES ~~~~~~ ~~~ CHIEN !, ~~~~~~~~~~~~-~~~ ~~’~~~~~~~ ~~~~~~~~~~~~ ~~~~ ~~~ ~~~~~~ ~~~ ~~~~~~~ ~~~ ~~~ ~~~~~~~~, voire sur son ~~~~. ~~~~~ ~~’~~~ ~~~~~~~~~~ ~~’~~~ ~~~~~~~~~~ ~~~~ ~~~~~ ~~~ ~~~~~, ~~~~~~~ ~~~ ~~~~~~~~~~, ~~ ~~~ ~~~~~~~~~~~~, ~~~~~~ ~~~ ~~~~~~~~~~, ~~~~ ~~~~~~ ~~~ ~~~~~~~~~ ~~~~ ~~~~~~~~~~ ~~~~~~~ ~~~~ jours sur sept. ~~~ ~~’~~ ~~~~ ~~~~~~~ ~~~~~ ~~~~~~~~ ~~~ ~~~~~~~~~~~~~ (~~~~ ~~~~~~~~~~ ~~~ ~~~~~~~ ~~~~ ~~~~~~~~ ~~~~~ ~~’~~~~~~~~~ ~~~ ~~~~~ ~~~~~~~~~~), ~~~~~ ~~~ ~~’~~ ~~~~~~~~~~ ~~~~~~ ~~~ ~~~~~~~~~ ~~~~~ de m’adresser à ~~~ ~~~~~~~ ~~~ ~~~~ ~~~~~~~~, ~~~~ ~~’~~~~ ~~~ ~~~~~~ ~~~~ ~~~~ ~~~~~~~~~~~~ ~~~ ~~~~~~~~ ~~~~~, ~~~ ~~~ ~~~~~~~~~~ ~~~~~~~~~~~~. ~~’~~~~~~~~~ ~~~~ ~~~ ~~~~~~~ ~~~ ~~~~~~~ ~~~~~~ ~~~~~ aussi fermée six ~~~~~~ ~~~ ~~~~~ ~~~~ ~~~~~, ~~~~~ ~~~ ~~~ ~~~~ ~~~~~~~~ ~~’~~~~~~~~ ~~~ ~~~~~~ ~~~~~ ~~~~. ~~~ ~~’~~~~~~ ~~~~~, ~~ ~~~~~~ ~~~ ~~~ ~~~~~~~~~~. ~~~~~~~~~~ ~~~ ~~~~~~~~~ ~~~~~~ formel, on pouvait ~~~~~~~~~ ~~~~ ~~~~~~~ ~~ ~~~~~~ ~~~~~~, ~~~ ~~~~~ ~~~~, ~~~ ~~~~ ~~~ ~~~~~~~~ ~~ ~~’~~~~~~ public.\nJe ~~~ ~~~~~ ~~~~~ ~~~~~ ~~~~~~~ ~~’~~~~~~ ~~~~~~~ ~~~ ~~~~~~~~~~, ~~~~ ~~~~ le maire s’est ~~~~~~~~ ~~~~~ ~~~~~~~~ ~~~ ~~’~~ ~~~~~ ~~~~~~~~~ ~~~ ~~~ ~~~~ ~~~~~~ ~~~ ~~~ ~~~ ~~~~~~~. ~~~~~ ~~’~~ ~~~~~~~ ~~~’~~~ ~~~~~~~ ~~~~~~~~~~~~ ~~~~~~~~~~ ~~~~~ ~~ ~~~~~ ~~~~ ~~~~ comme le mien, ~~~ ~~~~~ ~~~~~~ ~~~~~ ~~~~~~~~~ ~~ ~~~~~~~~~~~ ~~ ~~~ ~~~~~~~~ ~~~~~ ~~~ ~~~~ ~~~~~~~~~. ~~~~~ ~~~~ ~~~~~~~~~~~~~~~~ ~~~~~ ~~~~~~~~~ ~~~ ~~~~~~~~ ~~~~~-~~~~~~~~~~, ~~~~ ~~ ~~~~~~ ~~~~ ~~~~~~~~~~ résultats dans une ~~~~~~~~~~ ~~~~~ ~~~~~~~~~~ ~~ ~~~ ~~~~~~~, ~~ ~~’~~~~~~ ~~~~~ ~~~ ~~~~~~~~ (~~’~~~~~~ ~~~~~~~~~ ~~~ ~~~~~~ ~~~~ ~~~ ~~~~~~-~~~ ~~’~~~~~~~~ ~~~~~, ~~~~~ ~~~ ~~~~~~~~ ~~~~~~~~~~ ~~~’~~~ ~~’~~~~~~ ~~~~~~~~ à nous, à ~~~~…). ~~~ ~~~ ~~~~~ ~~~ ~~~’~~~ ~~~~~~~~~~ ~~~ ~~~~ ~~~~~~~~ ~~~~~~~~~~~~~ ~~~~~~~~, ~~~~~, ~~~~ ~~~ ~~~~~~~~~~~ ~~~~~, ~~~ ~~’~~ ~~~~~~~~~ ~~~~~~~, ~~~~~~ ~~~ ~~~~~~~~~~ ~~~~ ~~~~ ~~~~~~~~~ était bien repéré ~~~ ~~~~~~ ~~~~~, ~~~ ~~~ ~~~~~ ~~~~ ~~~~~~~~ ~~~~~~ ~~~ ~~~~~~~ : ~~’~~~~-~~-~~~~~ ~~~~ ~~~ ~~’~~~~~~ ~~~~ ~~~~~ ~~ ~~~~~ ~~~~~, ~~~ ~~~ ~~~~~~~~~ ~~’~~~~~ ~~~~~ ~~~~~ ~~ fait pour un ~~~~, ~~~~~~~ ~~~~ ~~~~~~~~~~~~~ ~~~ ~~~ ~~~~~~~~.\nvoir l’entrée du dimanche 24 mai 2015 et son image dans Le Jour ni l’Heure


KOZH TRAOÙ KOZH\nAmañ e vo kavet pennadoù diwar-benn bannoù treset kozh e brezhoneg.\nSellit aze un tamm deus ur bajennad tennet deus "L'Appel d'O LO LÊ" niverenn 7, bet embannet e 1970. War ar bajenn-mañ e oa bet adlakaet bannoù treset a oa bet embannet e brezhoneg evit ar wezh kentañ war ar gelaouenn "Feiz ha Breiz ar Vugale" e 1934.\nSellit aze un tamm deus ur bajennad tennet deus "L'Appel d'O LO LÊ" niverenn 16, bet embannet e 1972. Kontet eo an istor en galleg gant brezhoneg en tresadennoù. Embannet e oa bet ar bannoù treset-se war an albom "Troiou kaer Matilin an Dall" e 1942. E brezhoneg penn-da benn e oa pe ne oa ket ?\nSellit aze ur bann e brezhoneg gant an droidigezh e galleg dindan. Tennet eo bet deus "L'Appel d'O LO LÊ" c'hoazh, deus an niverenn 3 a oa bet embannet e 1970. Ur bann deus an albom "Au temps où les bêtes parlaient breton" an hini eo, hennezh a goust gwall ger e stal al levrioù kozh bremañ peogwir e oa bet embannet e 1943.\nUr C'hi Speredek\nSellit aze ar 1añ bannoù treset e brezhoneg. Tennet int deus "L'Appel d'O LO LÊ" niverenn 3, 1974. Embannet e oant bet evit ar wezh kentañ e 1935 avat.\nPer ar C'holin\nEmbannet e oa bet albom Hagar Gloud gant Evit ar Brezhoneg e 1994. N'eus bet embannet nemet un albom bannoù-treset gant ar gevredigezh-se. Dick Browne, un American anezhañ, en deus bet savet istorioù ar viking-mañ e-pad bloavezhioù. Bremañ e vezont treset gant e vab Chris Browne.\nEr gelaouenn An Had niverenn 4 e oa bet embannet ar bajennad-se e 1981. Aze en doa kemeret skouer Tudual "Tudu" Huon diwar an treser Cabu''m eus aon.\nPask kentañ 'ti ma breur-kaer\nPiv eo, piv oa Kado ? N'on ket evit lâret deoc'h. Setu 2 vann tennet deus "L'Appel d'O LO LÊ" c'hoazh. "Dessin animé" zo lakaet war bann an titl. Daoust hag-eñ e oa ar skeudennoù-se, tresadennoù ha fotoioù mesket, tennet deus ur film tresadennoù-bev ? N'on ket evit lâret deoc'h ivez ?\nBrinik ha Morganig\nPiv eo, piv oa Mickaël ? N'on ket evit lâret deoc'h kennebeut. Setu ur bann a-blom tennet deus "L'Appel d'O LO LÊ" c'hoazh ; an niverenn 14 a oa bet embannet e1972.\nLommig ha Tinaïg\nDA LEC'H ALL ...\n... da lenn albom 1añ Buddy Longway.\nGant Keit Vimp Bev e oa bet embannet. Pell zo emañ bet gwerzhet an holl skouerennoù a soñj dimp avat.\nSe zo kaoz meump ket mezh o lakaat ul liamm da lenn anezhañ war an Internet.\nSetu ar golo hag ar bajenn gentañ deus un albom bannoù treset mod kozh, hep lagadennoù ha gant forzh testennoù dindan pep bann. Embannet e oa bet e 1943 gant Urz Goanag Breiz.\nSetu div bajennad bet embannet e 1974 hag e 1975 er gelaouenn Evid ar Brezhoneg (niv. 22 ha 29). Moarvat e oant bet treset gant Erwan Kervella en doa treset kalz evit ar gelaouenn Yod-Kerc'h.\nGOLOIOÙ AR GELAOUENN YOD-KERC'H\nSetu 29 golo deus ar gelaouenn Yod-Kerc'h ma veze embannet kalzig bannoù treset warne.\nSetu ur bajennad tennet deus Evid ar Brezhoneg niv. 46. Un nebeud a vannoù treset ha kalzig a dresadennoù gant pozioù en brezhoneg en deus bet treset Nono e meur a gelaouenn. Din da c'hoût, n'en deus ket lakaet embann istor hir ebet 'vat.\nAn albom-mañ savet gant Kargedoull a oa bet embannet e 1980. Niver 31-32 ar gelaouenn Yod Kerc'h eo.\n(dave : Levraoueg Niverel Breizhek hag Europat).\nAr Ribouler Masklet\ntennet deus Brezhoneg Digor\nKure Brelevenez gant Ludik\nYod-Kerc'h niv. 29-30\ntennet deus al Levraoueg Niverel Breizhek hag Europat


Tom Cruise e 2014\n3 a viz Gouhere 1962\nThomas Cruise Mapother IV ganet d'an 3 a viz Gouhere 1962, Tom Cruise e anv micher, zo un aktour ha produour filmoù stadunanat. Enoret eo bet gant tri Academy Awards ha gounezet en deus bet tri Golden Globe Award.\nKroget eo gant bezañ un aktour a-vicher pa oa 19 vloaz er film Endless Love (1981). Goude-se e voe rolloù a-eil er filmoù evel Taps (1981) pe The Outsiders (1983), e c'hentañ kentañ roll a voe er gomedienn karantez Risky Business, embannet e miz Eost 1983. Cruise a zeuas da vezañ un aktour diazez eus Hollywood goude e roll a Pete "Maverick" Mitchell er film drama niñvek Top Gun (1986). Dre ar film-se e voe brudet dre ar bed holl. Goude-se e voe roet dezhañ rolloù penn e filmoù a reas berzh bras eus ar bloavezhioù 1980, evel ar re drama The Color of Money (1986), Cocktail (1988), Rain Man (1988), ha Born on the Fourth of July (1989).\nC'hoariet en deus ivez en heuliad filmoù Mission: Impossible, e Eyes Wide Shut (1999), Vanilla Sky (2001), Minority Report (2002), The Last Samurai (2003), Collateral (2004), War of the Worlds (2005), Oblivion (2013), Edge of Tomorrow (2014),\nDimezet en deus da Mimi Rogers, Nicole Kidman ha Katie Holmes. A-du eo gant Iliz ar Skiantologiezh.\nAdtapet diwar « https://br.wikipedia.org/w/index.php?title=Tom_Cruise&oldid=1924653 »


Stourm ar re vouzar, e yezh ar sinoù hag e brezhoneg\nPublié le 21/05/17 10:55 -- mis à jour le 00/00/00 00:00\nPiv a oar eo kalet stourm ar re vouzar e bro C'hall ? Piv oar zo 6% eus ar boblañs e bro Frañs a zo bouzar ? Setu neuze un dra important a zo bet graet disadorn gant skipailh aozerien Gouel Broadel ar brezhoneg : lakaat stourm ar minorelezhioù war wel, gant kudennoù heñvel. Da lavarout eo, bout minorelaet, gant ur fae evit o yezh, yezh ar sinoù, a c'hell (ha se oa splann dec'h) lavarout pep tra. Neuze, war un ton brav oa lakaet ar gomz, istor ha testenioù, ha dreist-holl stourm an deiz a hiziv kaset ganto, ha displeget e brezhoneg. Gallout a rit, a-benn nebeut sellout ouzh ar brezegenn penn da benn, pa vo lakaet en linenn.\nProgramm klok Gouel Broadel ar Brezhoneg par Mignoned ar brezhoneg le 16/05/2019\nWar a blasenn e Langonnet par Kerne Multimédia le 24/05/2017\nUkan, Premier Prix du Taol Lañs 2017 par Kerne Multimédia le 23/05/2017\nPlouaret : un arrouez evit ar stourm par Kerne Multimédia le 21/05/2017\n"Ur vro, ur yezh, hag ur galloud politikel da lakaat da vont war raok" par Kerne Multimédia le 21/05/2017\nFête nationale de la langue bretonne : le retour de la lutte ? par Kerne Multimédia le 21/05/2017\nLañset eo Gouel Langonnet ! par Kerne Multimédia le 20/05/2017\nProgram 10 vloaz Ai'ta! - Gouel Broadel ar brezhoneg - 10 ans d'Ai'ta!, le programme par Ai'ta ! Kreiz Breizh le 25/04/2015\nKawan : glav, glav, glav, met sonerezh e-leizh ! par Fanny Chauffin le 15/06/2011\nEilvet gouel broadel ar brezhoneg e Kawan, plijadur a vo adarre ! par Fanny Chauffin le 20/04/2011


Penaos displegañ d'ar re vihan e ranker choum pell an eil ouzh ar re all er skol .\nVendredi 15 mai 2020 à 6:23 -\nUn doare farsus zo bet lakaet e pleustr e klasoù mamm Diwan Lokournan Leon.\nre vihan skol diwan Lokournan Leon - Gwenn Thomin\nKuit da strafuilhañ anezho ' z eus bet kavet un doare fentus evit lakaat ar re vihan pell an eil re deus ar re all. Bep a dok ledan pe ledanoc'h zo bet lakaet dezho war o fenn. Kement all oa bet graet 'barzh skolioù all , ha kavet a zoare gant skolaerezed Diwan Lokournan Leon. Ha plijadur zo bet o fardañ anezho ! Keit-se ar re vrasañ deus ar skolidi zo aotraet implij ar porzh skol gant o c'hoarioù dezho o-unan degaset eus ar gêr. 'hoarioù hinniennel siwazh dezho . Ar c'hoarioù a stroll a deuio en dro diwezhatoc'h a feur ma steuzio ar c'hleñved.\nGwenn Thomin , renerez skol Diwan Lokournan.\nHa daoust d'ar c'hovid 19 , dalc'het vezo warc'hoazh (disadorn 16 a viz Mae) dorioù digor diwan Lokournan Leon. Ret vezo 'mestra en em enskrivañ araok . Dre bellgomz 02 98 89 03 59 pe dre vail diwanlokournan@gmail.com\nLa relance éco : La brasserie Jean Lamour se prépare à une réouverture le 2 juin


an hini-gozh | ur blog eo …\nPublié le 29/06/2015 par Yann-Ber\nPegen eürus eo an itron gozh.\nSoñj zo deuet dezhi eus ar brezel. Bombezennoù war an Naoned, un heug.\nN’ eo ket ar gaoz avat. Soñj zo deuet dezhi bezañ bet kaset war ar maez gant ar re yaouank all, e ti un eontr bennak.\nMignonezed deskardiñ dezhi a oa bet kaset ivez en ur gêriadenn nes, div c’hoar. Kavet o doa un ti dezho ma vevent a-gevret, pell diouzh ar re-gozh.\nPlijus e oa bezañ un hanter dousennad a yaouankizoù. Ar c’hoar henañ a rene war labour ar re all, hag e wrient, hag e varvailhent. Nag e c’hoarzhent skañv, didrubuilh, diwidre, kement ha ken bihan hag he c’henderv a zisoñje da vont d’ e labour er parkeier.\n– Sapre fumelennoù a fuc’he ar voereb.\nD’ar sul e teue ar baotred un tammig koshoc’h chomet er gêr vras, breudeur, mignoned.\nAr fest e oa en dro d’ur friko bras aozet gant ar boued bet en eskemm d’ o labourioù gwrierezh.\nUr wech an amzer ez ae hec’h-unan war varc’h-houarn betek an Naoned. Tregont kilometrad a-dreuz d’ar maezioù. He berrloeroù gwenn a gorolle war an troadikelloù, he brozh ledan gwriet er sizhun a nije en-dro dezhi. Penn skañv ma oa. Vioù, amann ha bara gwenn fresk a gase ganti, en he c’haravelloù, d’ar c’herent chomet dindan arvar ar bombezennoù, ha bec’h d’ an archerion.\nFulor a zeu e mouezh an itron.\n– Ar re-se a oa gwashoc’h eget ar voched. Kement tra o dije kemeret evito, da gorfata. Morse n’on bet tapet, dre chañs, peogwir e ‘m bije taolet kement a oa ganin war an hent da zistrujañ pep tra gant va daoudroad ha n’ o dije bet netra.\nPlijadur, c’hoarioù, labour, karantezioù, mignoniezh, da viskoazh e oa bet kaer buhez an hini gozh hag e chomfe da viken.\nUr mousc’hoarzh en em zalc’he start e korn he lagad.\n– Dal ! Kemer ar pakad gwestell evit da vab.


Pajenn:Morvan - Buez ar Zent, 1894.djvu/697 - Wikimammenn\nPajenn:Morvan - Buez ar Zent, 1894.djvu/697\nac’hano da Rom, hag er gear-ma e-varvaz e peoc’h, goude beza resevet he zakramanchou diveza ha bennoz ar pab, d’ar c’henta a viz here euz ar bloaz 1572, oajet a zaou vloaz ha tri-ugent.\n« — Mad, eme Darak, kristen ounn, a lavarann d’ehoc’h eur vech c’hoaz, hag hennez eo va guir hano. Brema, mar oc’h euz c’hoant da c’houzout hirroc’h, va zad a rea Tarak ac’hanon, hag enn arme oann hanvet Viktor. » « — Pe seurt micher oc’h euz hag euz a be vro oc’h ? » « — Soudard ounn, ha Glaodiopolis enn Izaorii eo va bro ;\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/697&oldid=137931 »


Journal de Renaud Camus, jeudi 7 septembre 2017\ncréée le vendredi 8 septembre 2017, 12 h 21\nmodifiée le vendredi 8 septembre 2017, 12 h 22Plieux, jeudi 7 septembre 2017, une heure du matin. Heureusement qu’on a Fdesouche, pour lire les bonnes pages du dernier livre d’Alain Finkielkraut, échange épistolaire ~~~~~ ~~~~~~~~~~ ~~~ ~~~~~~~~~ :\nElisabeth ~~~ Fontenay : « (…) ~~~ ~~~~ ~~~ ~~~~~~~~~ quel est ton ~~~~~~~ ~~~~~~. ~~~ ~~~ ~~~~~~~~~~ : ~~~~ ~~~ ~~~~~~ ~~~~ ~~~ ~~~~~~~ ~~~~~ ~~~~~ ~~’~~~~~~~~, ~~~ ~~~~~~~~~~, ~~~ ~~’~~~~~~~~~~ ~~~~, ~~~~~ ~~~ ~~~~~~~~~ ~~~~~~~~~~~~~ ~~~ ~~~~~ ~~~~ se sentent ou ~~~ ~~~~~~~~~~ ~~~~~~’~~ ~~~ ~~~~~~~~ ~~~~~~ ~~~~~~~~ ~~~ ~~~~. ~~~~ ~~~~~~~ ~~~~~~, ~~~~~~, ~~~ ~~~ ~~~~~~ ~~~~~~~ ~~~~~~, ~~~ ~~~~~ ~~~~ ~~~~~~-~~~ ~~~~ ~~~~~~~~’~~~~ ~~~ ~~~~~~~~ ~~~ la réalité de ~~~ ~~~~~, ~~~ ~~~~ ~~~~ ~~~~~~~ ~~~ ~~~ ~~~~ ~~~ ~~~~ ~~~~~, ~~~ ~~~ ~~~~~ ~~~~~~~~~ ~~~~~ ~~~ ~~~~~ ~~~~~~~ véhémence.\nAlain Finkielkraut : « […] ~~~ ~~~~ vrai qu’en dépit ~~~ ~~~~~~~ ~~~~~~~~~~~~ ~~~~ ~~’~~~ ~~~~~~~~~~ ~~~~~~~~~~~~~ ~~~ ~~’~~~ ~~~~ ~~~~~~ ~~~~~~~ ~~~~~~. ~~~ ~~~ ~~~~, ~~~ ~~~~~~ ~~~~~ ~~~ ~~~~~~~ ~~~~, ~~’~~~ ~~~~~ ~~~ ~~~~~~ ~~~ le citer: tout ~~~~~ ~~~~~~~~~~~ ~~~~~~~~~ ~~~ ~~~~ ~~~~~ ~~~ ~~~~~, ~~~ ~~’~~~ ~~~~~~ ~~~ ~~~~~~~, ~~~~ ~~~~ ~~~ ~~~~~. ~~~~~~~~~ ~~~~~~~ ~~~~ ~~~, ~~ ~~~ ~~~~~, ~~~~~~~~~~ ~~~~~ ~~~~, tu m’adjures, sur ~~~ ~~~~ ~~~~~~ ~~~~~~~~~~ ~~~~ ~~~~~~~~~~~~~, ~~~ ~~~ ~~~~~~~~~~ ~~~ ~~’~~~~~~~~~~~~~~~, ~~~~~~ ~~~’~~~ ~~~ ~~~~~ ~~~~~ ~~~~~ ~~~ ~~~~ ~~~ ~~’~~~~~~~~~~~~ ~~~~ ~~~~~~~ fatal.\n« ~~~’~~~-~~~ ~~ ~~~~~~, en effet, avec ~~~ ~~~~~~~ ~~~~~~~~~ ~~~~~ ~~~~~~~~~~~~~~ ~~~ ~~~~~~~~ ~~~~ ~~~~~ ~~~~ ~~~ ~~~~~~~~~~~ ~~~~~~ ~~~~ ~~~~~~? ~~~ ~~~~~~~~~~~~ ~~~ ~~~~~~~, ~~~~~ ~~~~~ ~~~’~~~~~ ~~~ ~~~~~~~~, ~~~ ~~~~~~~~~ ~~~~ toi et les ~~~~~~ ~~~~~ ~~~~~ ~~~ ~~~~~~~~~ ~~~ ~~~~~~ ~~~~ ~~~~~~~. ~~~~~~ ~~~~~, ~~~ ~~~~~~~~~, ~~’~~~~ ~~~ ~~~~~~~~~~~ ~~~~~ ~~~ ~~’~~~~~~~~~~~~~ ~~~~~~~ ~~~ ~~~~~~~~ ~~~~~~~ ~~~~, ~~ ~~~ ~~~~ du XIXe siècle, ~~ ~~~~~~~ ~~~ ~~~~~~~ ~~~ ~~~~~~~~~~ l’Europe.\n« ~~~ ~~’~~ ~~ ~~~~ ~~’~~~~~~~~~~~ ~~~~~ ~~~~~~ ~~~~ ~~~~~~ ~~~~~ ~~~~~~~ ~~~~~~ ~~~~~ ~~~~~~~~~. ~~~~~~~ ~~~ ~~~~~ ~~~~~ ~~~~~ ~~~~~~~~~~~, pour être minutieux, ~~~~~ ~~~ ~~~~ ~~~~~~~ ~~~~, ~~~~~ ~~~~~~~~~~~~~, ~~~~ ~~~~~~~~~~~~~ ~~~ ~~~ ~~~~~~~. ~~~~~ ~~~~, ~~’~~~~~~~~ ~~~~ ~~~~~~~~~, ~~’~~~~~~~~~~~~~ ~~~ ~~~~~~~~~~: ~~~~~~ ~~~ ~~~~~ ~~~~~~~~. ~~~ ~~~~~~~ ~~~~~~~ d’Elle et de ~~~~ ~~~~~~~~ ~~~ ~~~~~~~ ~~~~~~~~~~ ~~~~~ ~~~~~~~~~ ~~~~~~ contamination.\n« ~~~ ~~~~~~, ~~~~ ~~~~~~~~ ~~~ ~~~~~~~ ~~’~~~~~~~~~, ~~’~~~~ ~~~~~~~~~ ~~~~ ~~~~~~~ ~~~~~~ ~~~~ ~~~ ~~~~~~ ~~~~~~~~~, ~~~ ~~~~~~~ de non-lectrice monte ~~’~~~ ~~~~~ ~~~~ ~~~ ~~’~~~ ~~~~~~~ ~~~~~~ ~~~~~~~~~ ~~’~~~~~~~ ~~~ ~~~~~~ ~~ ~~~~~~~~~~~, ~~ ~~~~~~~~~~~, ~~ ~~~~~~~ ~~~ ~~ ~~~~~~~~~~. ~~~~ ~~~~ ~~~~~, figure-toi.\n« ~~~ ~~~ ~~~ déplore ton refus ~~~~~~~~ ~~~ ~~~ ~~~~~~~~ ~~~~~ Du sens, Décivilisation, Les Inhéritiers, ~~~ Eloge ~~~ paraître, ~~~ ~~’~~~~ ~~~~ ~~~~~~ ~~~~ ~~’~~~~~~~ ~~~ ~~~~ ~~~~~~~ ~~~~~ ~~~ ~~~~~~~ ~~~~~~~~, c’est parce qu’il ~~~~ ~~~~ ~~~~~ ~~~~ ~~~~ ~~~~~, ~~~ ~~~~~~~ ~~~ ~~~~ ~~~~~~~~~ ~~~~~~~~~ ~~~~~~~~~~~ ~~~~~~ ~~~~~~~~ ~~~ ~~~~~~~~ ~~~~ ~~~~ ~~~~~~~~~ ~~~ ~~~ ~~~~~~~~~~~ ~~~~~ ~~~~ ~~~~~~~~~~ ~~~~~ connus d’avance et ~~~ ~~~ ~~~~~~~~~ ~~~~ ~~~~~~~~~~~~~ ~~~~~~~~ ~~~~~ ~~~~~~~~ ~~~~~~ ~~~~ “~~~ ~~~ ~~’~~~~~~ ~~~~ ~~~~~ ~~~~~~~ ~~~~~~~ ~~~ ~~~~~~~~, ~~~ ~~~ ~~~~~ ~~ ~~~~~ d’écrire”.\n« ~~~~~ ~~~ fixiste chez Renaud ~~~~~~. ~~~~ ~~~~~~~~~~~~~~. ~~~~~~~~~~ ~~~ ~~~~~~~~ ~~~ ~~~~~, ~~~ ~~~~~ ~~~~ ~~~~~~~~~ ~~~~~~~~~~~~, ~~’~~~~~~ ~~~~~~~, ~~~, ~~~~~~ ~~~ ~~~~~ ~~~~ ~~~~ ~~~~~~~ ~~~ ~~~~~ ~~~~ ~~~~~~~~~~~~~~~~~, ~~~ prend très au ~~~~~~~~ ~~~ ~~~~~~~~~~~ ~~~~~~~~~~~~~~ ~~~~ ~~~~~~~~ ~~’~~~~~~~ ~~~~~~~ ~~~~~~~~~ ~~~~~~~~~~. ~~ ~~~ ~~~~~~~~~ “~~’~~~~~~~ ~~~~~-~~~~~ ~~~~~~~ ~~~ ~~~~~ ~~~ ~~~ ~~~~~~~~~~~ ~~~~~~~ ?”, ~~~ ~~~~~~~ ~~~~ ~~~ négative, comme l’essayiste ~~~~~~~~~~ ~~~~~~~~~~~~ ~~~~~~~~~, ~~~ ~~~ ~~~~~~~~, ~~~~~ ~~~~ ~~~~~~~~ ~~~~~~~~, ~~~~ ~~~~~~~~~~~~~ ~~~ ~~~ bouleversement.\n« ~~~ ~~~~~ ~~~~~~~ ~~~ ~~~~~~ ~~~~~~~~~~~ ~~~~~~~~ ~~~ ~~~~~~~~~~~~~: ~~~~~ ~~~~~~~~~ ~~~ vivre à Saint-Denis, ~~ ~~~~~~~, ~~ ~~~ ~~~~~~~~~~, ~~ ~~~~~~, ~~ ~~~~~~~~~~, ~~~ ~~~~~ ~~~~~ ~~~~~~~~~ ~~~~~~~~~~ ~~~ ~~~~~~, ~~~~~~ ~~~ ~~~~~~ ~~~~~~~~~~. ~~~~~ — ~~~ ~~’~~~~ ~~~ ~~~~ ~~~ bât blesse — ~~~ ~~~ ~~’~~~ ~~~~~~ ~~~~ ~~ ~~~ ~~~~~~~~~~~~ ~~~~~~~~~~~~~ ~~~ ~~~ ~~~~~~~~~~~~~~~ ~~~ ~~~~~~. ~~~ ~~~~~~~~~~~ ~~~~ ~~~~~~~~~ ~~~~~~ ~~~~ ~~~~~~ ~~~ ~~~~~~~~~~~~~. ~~~ ~~~ ~~~ ~~~~~ pas consentir, il ~~~~~ ~~~~~. ~~~ ~~~ ~~~~~ ~~~~ ~~~~~~~~~~ ~~~~~~~~~~ ~~~ ~~~ ~~~~~~~~~~~~, ~~~ ~~~~~~ ~~~~~~~ ~~~~~~~~~~~ ~~ ~~’~~~~~~~~~. ~~~ ~~~ ~~~~~ ~~~~ ~~~~~~~~ ~~~~~ ~~~ ~~’~~~~~~~~~~~~~, ~~~ ~~~~~, à toute force ~~~ ~~ ~~’~~~~~~~~ ~~~~~ ~~~~~, remédier.\n« ~~~~~~~ ~~~~ ~~’~~~~~ ~~’~~~~~~ ~~~~ ~~~~~~~ ~~~~~~~~~~~, ~~~ ~~’~~~~~~~ ~~~ ~~~~~~~~~~, ~~~ ~~~~~~~~ ~~~ ~~~~~~, ~~~ ~~~~~~~~~ ~~~ ~~~~~~~ ~~ ~~’~~~~~~~~, il imagine des ~~~~~~~~~~ ~~~~~~~~~~ ~~~, ~~~~~~~~~~ ~~’~~~~~~~~ ~~~ ~~~~~~~~ ~~~ ~~~~~~~ ~~~~, ~~ ~~~~~~~~, ~~’~~~~~~ ~~~~ ~~~~~ ~~~~~~~~~~ ~~~~ ~~~ ~~~~~~~~~ ~~~ ~~~~~ ~~~~ ~~~~~~~~~~~~~~ ~~~ ~~~ ~~~~~~~~~~, ~~~ succombe lui aussi ~~~ ~~~~~~ ~~~ ~~’~~~~~~~~~. ~~~~~~~~~~~, ~~~~~~~~~~~~~~, ~~~~~~~~~~~ : ~~’~~~~ ~~~~~ ~~~~ ~~~~~~~~~~~ ~~~’~~~ ~~~~~~~~~~~ ~~~ ~~~~~~~~~~ actuelle.\n« ~~’~~~~~~~~~~~~ ~~~ ~~~ ~~~~~~ ~~~~~~~ ~~~~ ~~~~~~~~~~~~~~~~ ~~~~~~~~~~~~ ~~~ ~~~~~ en plus souvent, ~~’~~~~ ~~~~~, ~~~ ~~~~~~~~~~~~~ ~~~~~ ~~~ ~~~~~~~ ~~~~~~~ ~~~~ ~~~~~~~~~~ ~~~~ ~~~~~~~~~~~. ~~~~~ ~~~ ~~’~~~ ~~~~~ ~~~~~~~ ~~~ ~~~~~~~ ~~~~~ ~~’~~~~~~~~~ ~~~ ~~’~~~~~~~~~~ ~~~~~~~ ~~~~ ~~~~~~~~ ~~~~~ faibles d’une réaction ~~~~~~~~~~ ~~ ~~~ ~~~~ ~~~~~ ~~~~~~~, ~~~ ~~~~~ ~~~ ~~~~~~~ ~~~~~~ ~~~ ~~~ ~~~~~~ ~~~ ~~~~~~ ~~~~~~~~~~~~ ~~~~~ ~~~~ ~~~~~~~ ~~~~~~~ ~~~ ~~’~~~~~~~~~ ~~~ ~~~~~~~ ~~~ ~~~~~~~~ dans ses propres termes.\n« ~~’~~~~~~~~~~~, ~~~~~~~ ~~~ ~~~~~~~~~. ~~~~~~ ~~~~~~~~~ ~~~ ~~~~~~~~ ~~~~~ ~~~~~~ ~~~~ ~~ ~~~~ ~~~~~~. ~~~~ ~~~ ~~~~~~~~~~~ ~~~~~ ~~~~~~~. ~~~~~ ~~~~ ~~’~~~~~~~~, ~~~ ~~~~~~~, ~~~~ ~~’~~~ le sentiment qu’ils ~~~~~~~ ~~~~ ~~~~~~~~~~ ~~~~ ~~~~~~~ ~~~~~~~ ~~~~~~ ~~~~~ ~~~ ~~~~~~~~~ ~~~’~~~ ~~~~~ ~~~ ~~~’~~~~ ~~’~~~~~~~~~~ ~~~~~~~ ~~~~~ ~~~~~~~~~~, ~~~ ~~~~~~~~~~~ ~~ ~~~~~~ ~~~~~~ ~~~ ~~~ ~~~~~ ~~’~~~~~~, leur confort moral ~~~ ~~~~~~~~~~~~~. ~~~ ~~~~~~, ~~~~~ ~~~~, ~~~ ~~’~~~~ ~~~~ ~~~ ~~~~~~~ ~~~’~~~~ ~~~ ~~~~~~~~~~, ~~~ ~~~~~~~, ~~~ ~~~~~~~~ ~~~ ~~~~~~~, ~~~ ~~~~~~~~~~~~ ~~~ ~~~~~~~~~~~ ~~~ ~~~~~ ~~~~~~~~~. »\n(En terrain miné, ~~~~ ~~~~~~~~~~ ~~~ ~~~~~~~~~ ~~~ ~~~~~~ ~~~~~~~~~~~~~ (~~~~~~))\nvoir l’entrée du jeudi 7 septembre 2017 et ses 2 images dans Le Jour ni l’Heure


Molan - Wikipedia\nPont-Aven (betek 2015)\nMolan (abaoe 2015)\n6 742 ann. (2019)\n47° 49′ Norzh\n3° 38′ Kornôg / 47.81, -3.63\nbihanañ 0 m — brasañ 67 m\nMolan a zo ur gumun eus Bro-Gerne, penn kanton abaoe 2015, e departamant Penn-ar-Bed, e mervent Breizh.\n3.2.2 Eil brezel bed\n4.1 Bez ar C'hommonwealth e bered ar gumun\nAn aod e Kerfani.\nWar aod ar Meurvor Atlantel emañ Molan.\nD'an 10 a viz Kerzu 2008 e oa bet votet ar garta Ya d'ar brezhoneg gant Kuzul-kêr ar gumun.\nAl label a live 2 a zo bet roet d'ar gumun d'an 20 a viz Kerzu 2013.\nE dibenn ar bloavezhioù 1980 e savas ar maer a-enep da grouidigezh ur skol Diwan.\nE distro-skol 2021 e oa 50 skoliad enskrivet er c'hlasoù divyezhek (11,4 % eus skolidi ar gumun evit a sell ouzh ar c'hentañ derez).\nAl Liezdegemer-kêr Océane a zo gant un tañva d'ar yezh.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Jean-Marie La Marre, person, Thomas-Marie Divalan ha Luc Le Postec, kureed, Étienne Perrot ha Joseph-René Le Breton, beleion da sikour kofes.\n173 gwaz ag ar gumun, d.le. 2,61% ag he foblañs e 1911, a gollas o buhez abalamour d'ar brezel.\nD'ar 17 a viz Mae 1943 e kouezhas ur c'harr-nij B-17F-65-BO (marilhet 42-29663 ha kodet WF-H, 305vet Bomb Group, 364vet Squadron) eus aerlu ar Stadoù-Unanet e Molan gant unnek milour en e vourzh; tapet e voe c'hwec'h anezhe gant an Alamaned, unan all a zeuas a-benn da achap, unan all a voe lazhet hag unan all ne voe ket adkavet.\nE miz Gouhere 1944 e oa bet fuzuilhet izili ag ar Rezistañs hag ur c'harrnijer breizhveuriat gant an Alamaned e Kerfani, unan d'an 20, ar re all d'an 29, 30 hag 31 a viz Gouere; jahinet e oant bet a-raok en toull-bac'h e Kemperle; tri anezhe a oa eus Molan.\nMeur a savadur neolitek.\nIliz katolik Sant Melani, 1876-1878.\nMonumant ar re varv, luc’hskeudennoù ha kartenn-bost. Dioueliet e voe d’ar 24 a viz Eost 1921.\nBez ar C'hommonwealth e bered ar gumun[kemmañ | kemmañ ar vammenn]\nKarrnijour e oa. Mervel a reas e miz Ebrel 1943, e-pad an Eil Brezel Bed.\n1877 : Loeiz Gourlet, barzh, skrivagner ha troour brezhonek.\n1909 : Léon Le Calvez, reder war varc'h-houarn.\n1919 : Louis Orvoën, bet maer ar gumun etre 1959 ha 1983, depute (MRP) etre 1946 ha 1968, neuze senedour (1971-1980), prezidant Kuzul meur an departamant etre 1978 ha 1988 ; marvet e Molan e 1994.\n1920 : Émile Danoën, skrivagner gallek, ganet e Kersaoz.\nAlamagn Lindensfeld 1968\n(br) Molan war lec'hienn Geobreizh\n↑ "Le Télégramme", Kerfany-les-Pins. Hommage aux 21 résistants fusillés\nAdtapet diwar « https://br.wikipedia.org/w/index.php?title=Molan&oldid=1972849 »\nTud lakaet d'ar marv gant al lu alaman e Kerfani (Molan) e miz Gouhere 1944\nKemmoù diwezhañ degaset d'ar bajenn-mañ d'an 6 Meu 2022, da 08:40.


Beaj 2017 liseidi Brizeux da Vro Gembre : dispar! Unan all 'vo e Miz Meurzh 2018. - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Beaj 2017 liseidi Brizeux da Vro Gembre : dispar! Unan all ’vo e Miz Meurzh (...)\nBeaj 2017 liseidi Brizeux da Vro Gembre : dispar! Unan all ’vo e Miz Meurzh 2018.\nTremenet eo bet ur sizhunvezh brav meurbet gant 46 lisead ha 4 "den e karg" e Bro Gembre. E-giz ar bloaz paseet int chomet daou zevezh e Lise Llandysul a-raok "pignat" davet Borth, Aberystwyth, Machynlleth ha diskenn da Gardiff evit echuiñ.\nGouel Divi/Gwyl Dewi 2018 : berzh bras evit an eil taol. Reolennoù ar Rugbi : buhan hag aes gant Klub Rugbi Kemper ! “Kontañ kaoz e brezhoneg”, sed’amañ un obererezh a zo digor d’an holl a-hed ar bloaz. Dañsoù Breizh : un abadenn bep miz e 2016-2017, gant Raymond Le Lann. Ur staj all da zeskiñ fardañ krampouezh a vo aozet gant ar C’huzul Gevellañ e Lopeo d’ar 14 a viz Ebrel 2018. Beaj 2017 liseidi Brizeux da Vro Gembre : dispar! Unan all ’vo e Miz Meurzh 2018. 2014.03.29 Staj krampouezh Priz Eurovizion 2012 ar yezhoù bihanniverek : aet eo ar maout gant Lleuwen Steffan evit Breizh hag ar brezhoneg. Dañs : un abadenn a zudi hag a zidu ! Emvod-meur ar Gevellañ : ur galv da greñvaat ar C’huzul-merañ. Liammoù\n15 a viz Ebrel 2017 – Staj evit deskiñ fardañ krampouezh d’ar 14 a viz Ebrel 2018. Posubl eo en em enskrivañ d’ar 02 98 91 89 32. Dek plaz ’zo!\n24 a viz Du 2016 – Digoret eo bet ur bajenn FB war anv ar C’huzul Gevellañ !\n14 a viz Du 2016 – 24-27/7/2018 : un tregont bennak a vignoned eus Llandysul a zeuio da lidañ ganeomp tregontvet deiz-ha-bloaz kentañ sinadur Karta ar Gevellañ\n20 a viz Meurzh 2016 – Kembreiz a zeuio da gerzhout er vro etre ar 16.4. hag an 2.5.2018.


Embannet eo deiziadoù dilennadegoù Korsika\nAccueil / Lec'h / Bro C'hall / Embannet eo deiziadoù dilennadegoù Korsika\nMaxime TOUZE 12 October 2017\nGouzout a reer e vo teuzet an daou zepartamant hag ar rannvro e-barzh ur strollegezh lec’hel nevez e Korsika. Met ne ouied ket pegoulz e vije dalc’het an dilennadegoù c’hoazh. Embannet eo bet hiziv : d’an 3 ha d’an 10 a viz Kerzu 2017 e vo. Poent bras e oa neuze ! Kalz a draoù zo da brientiñ evit ur c’houlzad kabaliñ a-zere. D’an 2 a viz Genver 2018 e ranko en em staliañ ar muianiver nevez e penn an enezenn. Embannet e vo an dekred warc’hoazh.\nBetek-henn e vez renet strollegezh lec’hel Korsika gant ar vroadelourien, emrenerien ha dizalc’hourien holl asambles. Divizet o deus mont war ar renk asambles adalek an dro gentañ. Daou vloaz ’zo da vare an dilennadegoù rannvroel e oant en em lakaet asambles etre an div dro. Ha tennet o doa o mad eus an emglev-se peogwir e oa aet ar maout ganto. Gallout a reer e kasont ul labour vat dibaoe daou vloaz e Korsika. Echu eo gant ar sistem “klanioù”, ur gwir cheñchamant eo bet evit ar vro.\nHa mont a ra pelloc’h bremañ, an holl strolladoù politikel war an enezenn (war-bouez ar Front National) a zo a-du gant ar raktres emrenerezh evit Korsika. Kredapl ne welont ket holl ar memes tra a-dreñv ar ger emrenerezh met memes En Marche pe an tu-dehoù hag an tu-kleiz a zo a-du. Ar pezh a ziskouez ur gwir youl sokial da gaout muioc’h a c’halloud er vro.\nMet n’ouzer ket c’hoazh penaos e vo pourvezet ar strollegezh lec’hel nevez, ar pezh a zo chalus. Emgavioù a vez etre Pariz ha gouarnamant Korsika, hag hervez kont ne ’z afe ket war an tu mat. Embann a ra ar vroadelourien e vez nac’het o holl arc’hadurioù gant Pariz. Ur sin fall evit an demokratelezh, unan c’hoazh, pa vez douget raktres ar vroadelourien kazimant gant an holl e Korsika…\nShare the post "Embannet eo deiziadoù dilennadegoù Korsika"


Monroe (toullgorferezh) - Wikipedia\nToullañ ar weuz uhelañ en un doare digreizennet a zo un doare toullgorferezh. Toullet e vez a du da du c'hroc'hen ar weuz uhelañ diouzh un tu evit gallout staliañ ur bravig ennañ, peurliesañ ur varennig ispisial anvet "labret stud" en degouezh-mañ, daoust ha ma c'heller implijout bravigoù all..\nAlies e vez graet "ur monroe" pe "ur madonna" eus an doare toullkorferezh-mañ oc'h ober dave da Marilyn Monroe, Madonna.\nAr bep aliesañ n'eo ket hemañ un doare toullkorferezh poanius da gas da benn abalamour ma n'int ket stank an nervennoù el lodenn-mañ eus ar weuz, en ur c'houzout e c'hell koeñviñ an diweuz da heul an toulladur. Berr a-walc'h eo ar maread pareañ ivez, tro-dro da 8-12 sizhun peurliesañ, met alies e paree kalz buanoc'h evit toullkorfadurioù e lec'hioù all, etre 3 ha 6 sizhun nemtken. E-kerzh ar maread-pareañ avat e ranker diwall da gontammiñ al lodenn dener gant pezh a lakaer er genoù (evajoù, boued, butun...).\nUn doare toullgorferezh a-vremañ eo hemañ.\nAdtapet diwar « https://br.wikipedia.org/w/index.php?title=Monroe_(toullgorferezh)&oldid=1650773 »\nKemmoù diwezhañ degaset d'ar bajenn-mañ d'an 3 Gou 2015, da 23:32.


Ya d'ar brezhoneg : bilañs ha kinnigoù nevez\nFulup Jakez, Rener ha ha Lena Louarn, Prezidantez OPAB.\nD'an 22 a viz Ebrel 2014 e oa bet kinniget stumm nevez Karta Ya d'ar brezhoneg e Klub ar Gazetennerien e Roazhon.\n10 vloaz zo e oa bet digoret ar garta “Ya d’ar brezhoneg” d'ar strollegezhioù publik evit ar wech kentañ. 10 kumun a oa bet bodet e Pondi e penn-kentañ. Hiziv eo 167 o deus votet un divizadeg da lakaat e pleustr ar garta kinniget gant an Ofis Publik. Berzh zo bet graet rak 1 Breizhad diwar 3 a vev en ur ur gumun “Ya d’ar brezhoneg” bremañ.\nEvit Ajañs Diorren an Ofis Publik a heuilh an teuliad-se eo ul labour a bouez : ouzhpenn 1000 emvod zo bet gant ar c’humunioù-se ha 835 ober zo bet kaset da benn a-drugarez d'ar skoazell degaset gant an OPAB. En tu all d’ar sifroù-se eo kalite an divyezhegezh a zo bet gwellaet ivez evit kinnig ur servij heñvel d'an dud en 2 yezh.\nNevesaet e oa bet ar garta e 2008 c’hoazh. Ur 4e live ha 12 ober nevez a oa bet ouzhpennet d'ar mare-se. E 2014 e oa erru ar mare da gemmañ ar garta adarre. 15 ober nevez zo kinniget, lod anezho evit mont da heul al lezennoù nevez (Prantadoù an Obererezhioù Troskol al lezenn Peillon da skouer), lod all da vont war dachennoù da gas ar brezhoneg pelloc’h warno (ar magourioù dre soubidigezh, ar buheziñ e ti ar re gozh). Ment ar c’humunioù a vo kemeret e kont muioc'h ivez, da gaout palioù e-keñver diorren ar c’helenn divyezhek dreist-holl.\nDa ziorren plas ar yezh er servij kinniget d’an dud e vo broudet an tiez-kêr da duta implijidi divyezhek war tachenn ar skolioù (skoazellerezed-mamm), ar vugaligoù (magourioù) hag ar c’hreizennoù-dudi.